qundao/data-zh-poetry huggingface dataset:
瞻衮八章
作者：王文钦
朝代：明
体裁：四言诗

依依瞻衮，陟彼荒陬。慕公生平，文行俱优。守庐祥应，紫芝白鸠。入相玄宗，汲引名流。慨公忠孝，独步谁俦。（一章）翘翘瞻衮，夙慕名公。道侔伊吕，科第声隆。轻缣素练，词翰之宗。嘉猷入告，大节孤忠。江南首相，发轫谁同。（二章）亭亭瞻衮，于彼云端。衮绣辉煌，威仪伟观。饶彼良工，莫状心丹。惟岭之松，挺挺岁寒。公之节操，可以等看。（三章）遥遥瞻衮，于彼高冈。衮衣何在，惟德之香。凿山通粤，松荫道傍。公之德教，华夷肃将。矧公乡人，谁不齐庄。（四章）赫赫瞻衮，于彼山巅。衮衣章甫，称我乡贤。风度峭直，望之凛然。述古兴衰，金鉴一编。羯胡之乱，明炳几先。（五章）明明瞻衮，溯想斯人。斯人已矣，风声日新。在唐风采，屡见批鳞。谁令相业，弗究四春。公出甫入，治乱攸分。（六章）迟迟瞻衮，百世垂休。开元相业，黼黻皇猷。献忠忤旨，肆谪荆州。鸿飞邈矣，芳声悠悠。宸思遗直，赉祭家丘。（七章）肃肃瞻衮，载拜祠前。公如有见，令闻千年。光前振后，世德绵延。卿士大夫，薰公之贤。逸驾迥矣，缅想茫然。（八章）
书台瀑布
作者：王新
朝代：明

节使书台山上头，读书人去几千秋。惟留滚滚词源在，散作玉虹天际流。
牛山异竹
作者：王新
朝代：明

竹产名山性自灵，风稍扫地不时停。伶伦若得裁成管，律吕清音叶帝庭。
汾河晚渡
作者：王新环
朝代：明
体裁：七言绝句

夕浪长风野色昏，烟汀渺渺隔江村。扁舟载月知何处，深夜渔歌断客魂。
湖口县
作者：王时保
朝代：明
体裁：七言绝句

青山一簇几人家，帘卷湖光日未斜。好是客船来泊处，一行官柳暗平沙。
西田感兴
作者：王时敏
朝代：明
体裁：七言律诗

自愧生平百不能，桑榆息影倚枯藤。微茫暝树孤村杵，明灭渔舟远溆灯。往事凄凉难再说，新愁杂沓最无凭。况今禾黍淹遥雨，白日秋来见未曾。
赠虞山王石谷
作者：王时敏
朝代：明
体裁：七言律诗

江南风景属琴川，画手推君诣独玄。奇思每参摩诘句，清标真得一峰传。胸中丘壑看吾辈，笔底烟云羡少年。何日秋霖共乘兴，吮豪闲泛尚湖船。
登高丘
作者：王时济
朝代：明
体裁：五言绝句

清林人迹稀，我来何所玩。坐看岭上云，天风莫吹断。
万象山秋望
作者：王明汲
朝代：明
体裁：七言律诗

一山高峙对斜晖，万象森罗应少微。云绕雉城依翠巘，天开鹫岭见禅扉。楼前烟树秋声远，郭外寒江月影辉。约客振衣还载酒，忽闻南浦雁初飞。
初夏游三岩
作者：王明汲
朝代：明
体裁：五言排律

政暇日初永，郊行到翠岑。溪桥青壁近，山寺绿芜深。雨后松无暑，云边竹有阴。定泉留古迹，虚谷发清音。泛蚁频舒啸，闻鹂若助吟。岩前寒溜滴，聊为濯尘襟。
又和曹唐诗
作者：王明汲
朝代：明
体裁：五言律诗

五云佳气合，阅历几千年。苍壁奇山水，烟萝古洞天。扪碑稽往迹，携酒挟飞仙。乘兴频回首，峰头坠碧莲。
春日过桃花隘·其一
作者：王明汲
朝代：明
体裁：七言绝句

万山深处尽烟霞，烂熳桃开洞口斜。正是河阳好春色，渔人休认武陵花。
春日过桃花隘·其二
作者：王明汲
朝代：明
体裁：七言绝句

数载驱驰复岭高，花飞红雨缀征袍。自惭俗吏惟司李，不向仙山学种桃。
游仙都
作者：王明汲
朝代：明
体裁：五言律诗

幽境绝尘氛，仙风迥不群。鼎湖龙已去，华表鹤空闻。虚谷含朝旭，层峦倚夕曛。移舟就浅碧，棹破一溪云。
游南明山
作者：王明汲
朝代：明
体裁：五言排律

地僻红尘远，山明霁色开。翠微连野岸，苍水映城隈。曲径缘莎入，轻舆绕涧来。同寅齐眺望，停午共趋陪。古刹馀丹井，残碑半绿苔。临流频听瀑，爱石更登台。鸟语和歌吹，藤花落酒杯。亭依新竹垒，僧住乱云堆。坐久薰风拂，归迟夕照回。石梁回首处，疑是小天台。
游白云山
作者：王明汲
朝代：明
体裁：七言律诗

疏钟隐隐薜萝新，花发祗园避俗人。竹树风回斜有径，松门烟锁僻无尘。僧翻贝叶栖禅榻，鸟傍香台绕法轮。身外微名竟閒事，此心常与白云邻。
石门瀑布
作者：王明汲
朝代：明
体裁：七言律诗

乱藤深树野云幽，鸣瀑山头爽气浮。似带轻烟凝暮霭，更飞凉雨入高秋。月明练影当空落，风细涛声逐涧流。寄语探奇诗酒客，芝田江上有龙湫。
衙斋四首·其一
作者：王明汲
朝代：明
体裁：七言律诗

閒庭迟日晓暾暾，静对南山昼掩门。一榻清风舒宦况，九天繁露识君恩。苔生曲径还宜圃，花发疏林半似村。春老莺啼尘事少，锦囊诗句正堪论。
衙斋四首·其三
作者：王明汲
朝代：明
体裁：七言律诗

凉入高斋罗幕轻，疏桐风叶送秋声。墙连古驿蛩鸣砌，节近重阳菊满城。鹤伴孤吟清露重，雁横斜影落霞明。嗟予未老多忧思，览镜先惊白发生。
衙斋四首·其二
作者：王明汲
朝代：明
体裁：七言律诗

池塘梅雨涨微澜，鱼鸟亲人竟日閒。翠竹凉阴蝉语咽，画梁新垒燕雏还。凭阑独醒薰风里，拄笏长吟夕照间。案畔有琴庭有鹤，谁云贫宦在深山。
衙斋四首·其四
作者：王明汲
朝代：明
体裁：七言律诗

腊残风冷正霜天，茗碗薰炉味澹然。落木寒鸦清署外，少梅新月碧窗前。刑宽惟有阳春笔，岁稔还多瑞雪篇。瓯海近闻鲸浪静，柏觞同庆太平年。
金鸡岭
作者：王显先
朝代：明

曙色微茫动海城，鸡声咿喔报星精。神光似唤金乌转，绛帻疑传玉漏明。天与江山增胜概，人于物候卜豪英。独怜辛酉钟灵瑞，从此朝阳叶凤鸣。
马鞍冈
作者：王显先
朝代：明

石垄垂鞍势郁嵷，平看天马似行空。云迷周骏过瑶岛，苔隐秦鞭到海东。金勒九衢停历块，玉函千里静嘶风。龙图鹊印今何异，五色谁收补炼功。
剑阁图
作者：王景
朝代：明

剑阁云栈高嵯峨，嘉陵江水扬清波。神扃鬼凿閟幽阒，秋风古道无人过。一朝日华忽西被，宇宙淋漓荡元气。霆轰飙举神龙逝，山川草木皆生意。乃知世道有晦明，蜀山万仞如砥平，圣人在位四海清。
古诗三首
作者：王景
朝代：明

皇天无停枢，四运迭相迫。朝阳忽东升，怅望倏已夕。伊谁执其驭，六辔不遑息。使我下土人，俯仰空役役。我愿扳六龙，驻彼扶桑域。遨游黄道中，流光自辉赫。万物同一春，欣欣布佳泽。羲和不我与，徒有泪沾臆。昼短夜乃长，何以屏阴慝。明月出天东，团团历东井。不因朝阳辉，何以散光景。中涵古桂华，期与天地永。本体无盈亏，清明乃其性。常恐中天云，翳此山河影。有如浊水珠，弃置谁复省。长风一扫荡，恒若冰鉴炯。白玉十二楼，照耀蓬莱境。瀛海寰九区，咫尺万余里。神州与赤县，相去还有几。层峰高矗天，大泽下无底。平陆走龙蛇，白昼啸夔魅。遂使林林者，高下几歔欷。谁能致其平，为我屏妖翳。凿山湮巨壑，弥天作平地。地平天乃成，四时运元气。
古诗三首·其一
作者：王景
朝代：明

皇天无停枢，四运迭相迫。朝阳忽东升，怅望倏已夕。伊谁执其驭，六辔不遑息。使我下土人，俯仰空役役。我愿扳六龙，驻彼扶桑域。遨游黄道中，流光自辉赫。万物同一春，欣欣布佳泽。羲和不我与，徒有泪沾臆。昼短夜乃长，何以屏阴慝。
古诗三首·其二
作者：王景
朝代：明

明月出天东，团团历东井。不因朝阳辉，何以散光景。中涵古桂华，期与天地永。本体无盈亏，清明乃其性。常恐中天云，翳此山河影。有如浊水珠，弃置谁复省。长风一扫荡，恒若冰鉴炯。白玉十二楼，照耀蓬莱境。
古诗（三首）
作者：王景
朝代：明

瀛海寰九区，咫尺万余里。神州与赤县，相去还有几。层峰高矗天，大泽下无底。平陆走龙蛇，白昼啸夔魅。遂使林林者，高下几歔欷。谁能致其平，为我屏妖翳。凿山湮巨壑，弥天作平地。地平天乃成，四时运元气。
古诗（三首）
作者：王景
朝代：明

皇天无停枢，四运迭相迫。朝阳忽东升，怅望倏已夕。伊谁执其驭，六辔不遑息。使我下土人，俯仰空役役。我愿扳六龙，驻彼扶桑域。遨游黄道中，流光自辉赫。万物同一春，欣欣布佳泽。羲和不我与，徒有泪沾臆。昼短夜乃长，何以屏阴慝。¤
和曾侍读韵
作者：王景
朝代：明
体裁：古风

粉署肃阴阴，晏坐万虑息。星出金阙高，天近蓬莱碧。风轩挹余清，露阶泛寒白。徘徊自成趣，庶以永今夕。
新春偶成
作者：王景
朝代：明
体裁：七言律诗

南来憔悴滇阳客，每向年光感去留。万里归心背残腊，五更清梦落神州。刺桐花发东风早，垂柳条长宿雨收。便欲题诗散伊郁，泸江风浪拍天流。
瑶台玩月
作者：王景
朝代：明

瑶台台上秋月明，瑶台台下秋水清。道人持杯待月出，气压泰华吞沧溟。嫦娥靓妆倚东井，碾破琉璃几千顷。兴来吸尽金叵罗，舞袖裴徊弄清影。衷肠激烈问青天，何似当年李谪仙。迢迢云海望不极，不知天上今何年。玉阶桂花下如霰，瑶光欲堕明星烂。微霜漂漂沾人衣，城上乌啼知夜半。
罗盘书屋
作者：王景
朝代：明

罗盘山色连青冥，罗盘花开春满城。迩来文轨遍南服，搆得书屋山之扃。中有牙签三万轴，隶古漆书联汗竹。琬琰新收汉石经，黉序亦开唐白鹿。要将礼乐化殊方，夜深弦诵声琅琅。已闻文翁教岷蜀，此邦更在岷之阳。岷山之水向南流，织女机丝涵素秋。岂徒风气开太朴，终看德化齐中州。罗盘书屋世无有，今度有书垂不朽。不是莲花幕下宾，安得文光贯南斗。
贺西平侯大人平越州
作者：王景
朝代：明

元戎承制扫蛮方，踏遍先王旧战场。又见孔明擒孟获，何殊充国破西羌。捷书入奏风云动，凯骑扬尘日月黄。圣主万年垂大统，海山无地不梯航。
送别
作者：王景
朝代：明

统师靖百蛮，鸟道行踪绝。白气宵贯斗，游龙晓驰铁。层缡无曳云，空江有寒月。肃肃旋车轸，悠悠荡旌节。古驿千树梅，花开夜来雪。持此滇南春，相从待明发。
送别
作者：王景
朝代：明

统师靖百蛮，鸟道行踪绝。白气宵贯斗，游龙晓驰铁。层褵无曳云，空江有寒月。肃肃旋车轸，悠悠荡旌节。古驿千树梅，花开夜来雪。持此滇南春，相从待明发。
道院
作者：王景
朝代：明

山中旧是神仙宅，冉冉流光老物华。千顷白云都是玉，一溪红浪半凝砂。瑶阶已化飞凫舄，银汉空余泛斗槎。独倚坏垣伤住事，天风吹落石楠花。
道院
作者：王景
朝代：明

山中旧是神仙宅，冉冉流光老物华。千顷白云都是玉，一溪红浪半凝砂。瑶阶已化飞凫舄，银汉空余泛斗槎。独倚坏垣伤往事，天风吹落石楠花。
题江南秋晚图
作者：王景
朝代：明
体裁：古风

十年不踏钱塘路，江上晴烟渺轻素。并刀谁剪秋半帘，夕阳正在西陵树。对之便欲发浩歌，西风萧萧水增波。胥涛已入乱山去，木落台空幽思多。
题画
作者：王景
朝代：明

闻说蓬莱水已枯，懒从海上拾珊瑚。山前石烂云生母，天际禽飞雪作姑。三尺清冰雷焕剑，一杯元气长房壶。此中尽是琼林侣，何事年来不寄书。
题画扇
作者：王景
朝代：明

二仪开混沌，一气蕴精灵。石乳通龙井，天风老鹤汀。江山自吴楚，寰宇际沧溟。便欲抛尘俗，寻真向草亭。
题画草木奇峰
作者：王景
朝代：明

苍虬飞上天，鳞鬣堕深麓。长风吹不起，散作千山绿。
题画马
作者：王景
朝代：明

天上房星烛地寒，故教骏骨落人间。如今纸上空形影，曾在秋风十二闲。
题金齿安边定远楼
作者：王景常
朝代：明
体裁：古风

巨灵凿开混沌壳，洪濛肇分六鳌膊，翕乾簸坤奠光岳。茫茫星野才一粟，缭以寰瀛函地角。化化生生天所鞠，圣神无为尚元朴。一视同仁乃于穆，力强众郡始相搏。不周山摧地维缩，共工殄天天不剭。女娲炼石真一谑，三五绳绳圣智凿。神父启宇建城郭，斯民永康咸戬谷。守国设险臣所告，夏王敷土声教渥。五服相维翕联络，有商继世肇造亳。姬旦营周始城洛，城东城朔壮前躅。南仲召虎芳汗竹，汉关哀牢开沫若。况有博望相驰逐，孟获七擒雍闿僇。千载天威此徼福，宋闭河渡限南服。不有圣君何以勖，我皇恩泽融渗漉。拓开重关奠光轴，朱雀南飞象天宿。西南万里一正朔，永昌旧是南诏督。析壤已入犬羊腹，将军受诏作南牧。安集诸蕃事耕稑，时和岁丰归乐育。处士如云令行速，仡仡新城树戎幄。宝刀在帐弓在箙，南楼翚飞与山矗。雕甍粉署照平陆，龙蛇大篆炫丹雘。战格连云盱骇瞩，鼓角呜呜起寥廓。北来雄藩森剑槊，南控风沙是天竺。皇恩远被闳以博，定远安边此其襮。声流刁斗无亡镞，田野每每生意沃。土毛被野蔼苍绿，雨风时若膏霢霂。帕首雕题俨祗肃，举头一睹胆已落。相顾嗢咿更错愕，讵知将军盛威略。制治剸繁若龟卜，不战屈人功欻㸌。何用长驱追卫霍，有时酾酒牲用犦。鼓舞诸酋纵行乐，吴歈北绽杂胡乐。高悬宝珠代明烛，酒酣渐离击鸣筑。拍阑应节岸巾幅，要将忠义励士族。丈夫功成愿方足，东瞻五云香扑扑。阑干影转旄头纛，知是扶桑散清旭。
破阵子
作者：王月
朝代：明

宫粉香消睡鸭，仙衣尘满红绒。寂寞画屏春月白，冷淡花裀夜烛红。谁家玉笛风。
绝句二首·其一
作者：王月妆
朝代：明
体裁：七言绝句

孤灯一盏照空房，四壁蛩声欲断肠。休怨凄凉眼前事，自烧前世断头香。
绝句二首·其二
作者：王月妆
朝代：明
体裁：七言绝句

平生节孝两无成，遗笑人间作话名。寄语湘君贤姊妹，东风回首莫关情。
登黄鹤楼二首·其一
作者：王朝卿
朝代：明
体裁：七言律诗

黄鹤仙人上九天，五云楼阁自年年。疏疏篱落芭蕉雨，漠漠江门杨柳烟。尊酒壮怀天地外，片帆归兴白鸥前。长江万里乾坤夜，皇恐芳魂一醉眠。
登黄鹤楼二首·其二
作者：王朝卿
朝代：明
体裁：七言律诗

黄鹤楼前霭翠霏，水花含笑水云飞。声声羌管风前断，点点轻帆天上归。寒雁下时芳草暮，鹧鸪啼处夕阳微。楼中仙子今何在？铁笛江门事已非。
赠幕史粹公罢政归钓鳌台
作者：王极
朝代：明

千古何人耻据鞍，宦情时作碧山看。壮怀报国频开幕，勇退惊人早挂冠。丛桂宴开春酒绿，薜萝月上钓台寒。溪头剩有桃花发，只恐渔翁卧未安。
仲宣楼
作者：王格
朝代：明
体裁：五言律诗

王粲归中土，高楼在下方。登时曾有赋，千载尚留芳。羁旅三分日，辞华七子行。英雄已沦没，南望一悲伤。
圣水庵
作者：王格
朝代：明
体裁：七言律诗

庵名圣水岂徒然，门枕京源第一泉。秀石攒云谁濯锦，天风飘浪不知年。晴飞龙壑千重雪，秋熟山家万顷田。摩诘丹青杜陵句，亦难摹写十分全。
宿芭蕉寺
作者：王格
朝代：明
体裁：七言律诗

大富南来宿沃州，空濛岚气隐高丘。僧贫犹守明心教，溪浅徒闻比目游。沙岛月斜孤鹤下，石门雨歇淡烟浮。浃旬奔走甘趺坐，杉影蕉声傍席幽。
掇刀石
作者：王格
朝代：明
体裁：五言律诗

云长骨已朽，石上剑还留。可惜提三尺，终然困一州。巴天虽鼎足，汉业未刀头。空使青龙气，寻常入斗牛。
春日游如意寺
作者：王格
朝代：明
体裁：七言律诗

春衣初试此登临，苍鬓龙钟感旧深。野寺楼台能胜昔，山人杖履可无今。松阴清昼迷僧径，山响中宵各梵音。却似当年谢安石，赌棋閒上白云岑。
梦登黄鹤楼有作，寤而续成六首·其一
作者：王格
朝代：明
体裁：七言绝句

武昌城外汉江头，万古乾坤万古流。可笑孙郎鱼不食，年年血战取荆州。
梦登黄鹤楼有作，寤而续成六首·其三
作者：王格
朝代：明
体裁：七言绝句

鹦鹉洲前草色青，白头浪里见扬舲。请看石椁何人骨，夜夜江声打不醒。
梦登黄鹤楼有作，寤而续成六首·其二
作者：王格
朝代：明
体裁：七言绝句

清江泚泚石粼粼，月照当年幕府宾。谁向胡床说兴废？西风尘起却污人。
梦登黄鹤楼有作，寤而续成六首·其五
作者：王格
朝代：明
体裁：七言绝句

昔时曾勒碑间字，今日还登江上楼。二十余年如瞬息，伤心城下水东流。
梦登黄鹤楼有作，寤而续成六首·其六
作者：王格
朝代：明
体裁：七言绝句

黄鹤仙人去不归，独留高阁枕渔矶。路旁多少谈玄客，纵有鹤来谁解飞。
梦登黄鹤楼有作，寤而续成六首·其四
作者：王格
朝代：明
体裁：七言绝句

矶头江水浪层层，矶上楼高不可登。何事当时陈少主，西风一夜过金陵。
汉宫人
作者：王格
朝代：明

秋入披香玉露浓，晚妆初罢凤楼钟。恃恩醉却昭阳酒，误把红绳戏睡龙。
游太阳寺
作者：王格
朝代：明
体裁：七言律诗

杖藜三度访云门，琪树琳宫日转繁。白发自怜频岁短，缁衣旧识几人存。春深林鸟迎花路，夜久空香落酒尊。坐倚绳床寻内典，翻残贝叶欲忘言。
病居遣兴
作者：王格
朝代：明

负杖出衡门，登城望绝巘。林疏鸟未繁，山寒草犹浅。去水有来舟，故原见新垦。牧笛谁家村，樵唱春风坂。忽闻雁度初，因念客行远。缓步归茅庐，惆怅不能饭。
病居遣兴
作者：王格
朝代：明

负杖出衡门，登城望绝絺。
林疏鸟未繁，山寒草犹浅。
去水有来舟，故原见新垦。
牧笛谁家村，樵唱春风坂。
忽闻雁度初，因念客行远。
缓步归茅庐，惆怅不能饭。
赵横寺
作者：王格
朝代：明
体裁：七言律诗

偶逐樵夫度远峰，金宫一簇万芙蓉。香林宿雾閒巢鹤，古洞腥风吟卧龙。云壑遍寻前代碣，石楼遥听夕阳钟。山僧琴酒能娱客，开户长廊雪满松。
闻黄鹤楼再建
作者：王格
朝代：明
体裁：五言律诗

层楼来自昔，重构属于今。鸟革凌霄迥，龙矶压浪深。木经班匠画，铁笛吕仙临。应有千年鹤，盘云下绿岑。
馆试秋夜闻砧
作者：王格
朝代：明

萧瑟秋风散晚凉，谁家清夜捣衣裳。丁丁遥应疏钟响，数数还如落叶忙。明月有情留小院，征鸿无数挟轻霜。不堪客梦湘云远，独对寒灯思渺茫。
骊山温泉
作者：王格
朝代：明

咸阙无雕辇，骊山尚浴泉。汤池同野壑，水殿只寒烟。月冷新丰路，沙沉渭浦田。行人谩投足，谁识濯龙年。
与韩侍御镇伯同属疾戏有此绝
作者：王梅
朝代：明
体裁：七言绝句

韩康卖药不知秋，子晋吹笙汗漫游。可是仙人厌蓬岛，一时高卧在滁州。
凉州曲
作者：王梅
朝代：明
体裁：五言绝句

记得行时约，言从上党游。昨传书信至，三岁在凉州。
南津
作者：王梅
朝代：明
体裁：七言绝句

南津津头春水新，草堂滉漾摇青蘋。渔歌窅窅远山碧，时有鵁鶄飞近人。
县斋杂咏
作者：王梅
朝代：明
体裁：五言律诗

我爱来安县，依然太古馀。居人尽茅屋，长吏或柴车。里巷多弦诵，山溪足畋渔。疏慵更何事，高枕午窗虚。
在滁州与韩侍御鲁淙卜筑丰山东麓
作者：王梅
朝代：明
体裁：七言律诗

知尔亨途久息机，不妨高卧共岩扉。山云半落乌皮几，池月凉分白苧衣。抱病秋来行乐倦，故人天上尺书稀。疏慵自缺经时略，浪说东南有少微。
夏日与韩鲁淙侍御晚游陶氏山庄
作者：王梅
朝代：明
体裁：古风

晨与美人期，出郭已迟暮。颓阳迫崦嵫，返照城阴路。飞盖入林樾，宛转缘溪渡。长松罥绿萝，夜渚涵芳杜。词人志丘壑，不以杯斝故。欣然会意处，袒据磐石坐。月出咏而归，凉风在高树。
寄曹玄渚
作者：王梅
朝代：明
体裁：七言律诗

与尔别来音信稀，临风常自动瞻依。寒云幽壑群龙卧，斜日沧江独鸟飞。皂盖屡淹鸣玉渡，白蘋应满钓鱼矶。何时更鼓湖东棹，两两波心泛月归。
寄石汀王先生二首·其一
作者：王梅
朝代：明
体裁：五言律诗

苦忆王夫子，清时赋考槃。三年不相见，一札阻长安。兰雪留彤管，云山照铁冠。因风泛瑶瑟，情竭赏音难。
寄石汀王先生二首·其二
作者：王梅
朝代：明
体裁：五言律诗

十年莱子服，数口汶阳田。荷筱深山里，衔杯曲水前。春萝摇石月，夕鸟下汀烟。最是论文友，时时诣郑玄。
拟钦赐日讲官鲜柿诗
作者：王梅
朝代：明
体裁：七言律诗

霜日晴酣万颗红，金盘琥珀出深宫。尚方共喜尝新早，讲幄惊传受赐同。青简可能惭素食，琼浆端合润丹衷。杜陵有客空才思，寂寞樱桃叹转蓬。
江干曲
作者：王梅
朝代：明
体裁：乐府曲辞

估客乘潮去，春风几度寒。江潮元有信，日日至长干。
游独山
作者：王梅
朝代：明
体裁：五言律诗

何处宜常往，言寻独有山。浮云将水逝，幽鸟与人閒。一径通深谷，经年掩旧关。春风吹蕙帐，高卧若为攀。
登滁州城
作者：王梅
朝代：明
体裁：七言律诗

淮北淮南节候同，荒台无限北来鸿。初怀短梦青山外，倦倚高城夕照中。云树不堪连海岱，商歌何处起秋风。横塘寂寂蘋花老，欲采寒香荐醉翁。
百步桥
作者：王梅
朝代：明
体裁：古风

百步桥下日荒荒，江流无声江草黄。行人踟躇立古道，沙鸟踯躅啼回塘。苍龙沉沉彩虹偃，短棹轻舟采芳卷。月落汀洲人不归，肠断春风穆溪远。
秋日登镜光阁
作者：王梅
朝代：明
体裁：七言律诗

绀园珠阁帝城边，下有清波接御川。彩仗不闻龙舰合，珠帘如隔凤笙传。秋风车马平阳馆，落日沟塍杜曲田。抚景未能摛丽藻，登临空自感流年。
赠滁州刘文学
作者：王梅
朝代：明
体裁：五言律诗

卖药不受值，谈禅能了元。林藏收谷虎，座有献花猿。泛蚁常侵晓，悬鹑或负暄。汉家徵五隐，早晚贲丘园。
送客
作者：王梅
朝代：明
体裁：七言律诗

琴鹤萧然万里行，一官岭外称閒情。春风绿展柳阴厚，霜日红酣荔子晴。剩有诗篇消日永，坐看鼙鼓静严城。谁云百粤多豺虎，谈笑胸中有甲兵。
送林节推赴任琼州
作者：王梅
朝代：明
体裁：五言律诗

见说琼州地，烟中叠浪开。远天分岛溆，晴蜃结楼台。水馆鲛人识，风樯贾舶来。桄榔秋树好，莫怨夜猿哀。
挽孝烈张公诗
作者：王梦鼐
朝代：明
体裁：七言律诗

见说艰贞岂偶然，伦常名彝植于天。为亲不惮捐躯殉，骂贼尝留喷血溅。当日英风昏白昼，百年生气奕青编。古云人也谁无死，得死如君洵足贤。
中秋大江观月
作者：王樵
朝代：明

空江远与天接，月影荡若金虬。一叶波凌万顷，平生无此中秋。
中秋日同吴霁寰副宪张瑞泉周中槐二佥宪登会波楼
作者：王樵
朝代：明

独带斜阳来北郭，不知明月出东山。翠浮华顶烟初敛，绿满平畴水自环。正喜一登皆在目，未辞屡到即忘还。赋成却愧非王粲，诸老高名岂易攀。
为戊三侄题秋林图
作者：王樵
朝代：明

读书结屋爱秋林，为有清幽可赏心。一种天香有时发，庭前丹桂五枝深。
乌夜飞
作者：王樵
朝代：明

乌夜飞，游子尚未归。岁将晚矣行侣稀，草头露湿裳与衣。心百碎，力已微。好为人尽不愿馀，青山白云期屡违。胡不归，青山不求汝是，白云不责汝非。乘车而瘦，何如徒步而肥。以忧易饱，不如乐而忘饥。前有誉兮，不如后无讥。坐消白日光晖晖，诗书空束囊与？。胡不归，无若迷乌失树，黄昏向人屋里飞。
乌夜飞
作者：王樵
朝代：明
体裁：古风

乌夜飞，游子尚未归。岁将晚矣行侣稀，草头露湿裳与衣。心百碎，力已微。好为人尽不愿馀，青山白云期屡违。胡不归，青山不求汝是，白云不责汝非。乘车而瘦，何如徒步而肥。以忧易饱，不如乐而忘饥。前有誉兮，不如后无讥。坐消白日光晖晖，诗书空束囊与�。胡不归，无若迷乌失树，黄昏向人屋里飞。
乐哉行赠胡汝原佥宪之颍
作者：王樵
朝代：明

乐哉胡公之有亲，相随看尽长安春。双受鸾封俱未老，躬拜瑶墀雨露新。盛事稀逢人共羡，八月开筵对归雁。上寿新峨獬豸冠，玺书捧下麒麟殿。颍水春风爱日迟，佳游清赏雅相宜。遥知侍奉多欢乐，好就银袍作綵衣。
元旦试笔偶成
作者：王樵
朝代：明

嘉靖乙未岁，吾方十五龄。先君初谢政，兄弟同在庭。过庭奉严训，讲求惟六经。丁未登仕版，二亲尚康宁。前后五十载，三朝逢圣明。岁复当乙未，言归忝六卿。肯搆有仲子，新宫适已成。移居理旧业，耳目仍聪明。灯下能细书，蚤起鸡才鸣。平生寡嗜好，天假此性灵。六经毕其四，匪希身外名。旷世有相感，吾师在考亭。何如汉王吉，三世传其清。
八月十六日洮湖泛月
作者：王樵
朝代：明

月届今宵望，圆殊昨夜看。澄湖秋万顷，涌出紫金槃。
凌母受封为子中主事题卷
作者：王樵
朝代：明

半生冰蘖千年事，一姓功劳五月孤。此日光辉何所似，试看秋月照西湖。凤诰霞章辉白发，高堂燕语昼沉沉。坐阅孙曾俱老大，寒灯夜雨昔年心。
凌母受封为子中主事题卷·其一
作者：王樵
朝代：明

半生冰蘖千年事，一姓功劳五月孤。此日光辉何所似，试看秋月照西湖。
凌母受封为子中主事题卷·其二
作者：王樵
朝代：明

凤诰霞章辉白发，高堂燕语昼沉沉。坐阅孙曾俱老大，寒灯夜雨昔年心。
出门二首
作者：王樵
朝代：明

素无出门缘，少得称意时。亦欲勉为好，随复有败之。长短不相补，事过然后思。安能免悔吝，空自长嗟咨。缅怀古至人，婉婉静女姿。动静无留阂，铅朱得所施。悠然游于世，诚哉丈夫师。人生亦何贵，但得与人平。失意难为妍，乘时易为名。无情任去来，爱彼水上萍。依依夕风起，淡淡春波生。美如耳馀交，恶如黡泽争。事奇终有反，不如退为荣。
出门二首·其一
作者：王樵
朝代：明

素无出门缘，少得称意时。亦欲勉为好，随复有败之。长短不相补，事过然后思。安能免悔吝，空自长嗟咨。缅怀古至人，婉婉静女姿。动静无留阂，铅朱得所施。悠然游于世，诚哉丈夫师。
出门二首·其二
作者：王樵
朝代：明

人生亦何贵，但得与人平。失意难为妍，乘时易为名。无情任去来，爱彼水上萍。依依夕风起，淡淡春波生。美如耳馀交，恶如黡泽争。事奇终有反，不如退为荣。
刑部狱官致仕乞赠
作者：王樵
朝代：明

坐横膝上素琴，出跨山南黄犊。许丞既老能归，陶令长贫自足。
别山东父老
作者：王樵
朝代：明

疾病思吾土，逢迎负尔曹。六条除悍吏，三尺剪名豪。赤子才安席，苍鹰莫解绦。扁舟予日远，回首岱云高。
别黎正郎
作者：王樵
朝代：明

十七年前同五品，清时雅望属夫君。相逢不忍重言别，他日临风思故人。
卧佛寺
作者：王樵
朝代：明

别院对回廊，修门锁花木。无人自开谢，虚堂满芬馥。清风不须呼，翛然在深竹。试就绳床眠，为待烹茶熟。静抚座中琴，流泉韵空谷。前山未须往，欲留佳处宿。
同姜凤阿王会沙二内翰胡庐山邹颖泉二比部胡杞泉给谏宿碧云寺
作者：王樵
朝代：明

一宿招提境，琴尊此日同。青山在屋上，明月可庭中。户牖流泉过，池亭曲槛通。高人逢不偶，清赏意无穷。
同紫柏上人出郊奉赓法语
作者：王樵
朝代：明

不空宁有妙，诸妙本来空。落日云光里，茅山翠几重。本来原不染，净是子孙缘。大道无名字，太和宇宙间。
同紫柏上人出郊奉赓法语·其一
作者：王樵
朝代：明

不空宁有妙，诸妙本来空。落日云光里，茅山翠几重。
同紫柏上人出郊奉赓法语·其二
作者：王樵
朝代：明

本来原不染，净是子孙缘。大道无名字，太和宇宙间。
同达观上人过城东别墅
作者：王樵
朝代：明

师来南岳意犹勤，指点真如显法门。几度临流话心处，夕阳烟水一孤村。
听游勾勾崖歌戏呈近溪罗子
作者：王樵
朝代：明

康陵斋坐客噂噂，罗子匹马来何晚。为我言游勾勾崖，九龙池西一峰远。初寻樵径入，仰不见白日。五月阴风寒，背岩犹积雪。行看路欲穷，忽与前山通。世外得人境，古寺苍崖中。悬梯独上石龛坐，老僧汲泉煮青松。举头见，塞外转目烟霞空。划然长啸震林谷，便欲凌虚御天风。乘兴独来还独还，不知梯悬下却艰。冉冉又到九龙湾，马头月出松陵关。
喜许侯内召歌
作者：王樵
朝代：明

义门郑氏称浦江，儒门许氏称东阳。潜德徐开道脉长，吾侯早发应文昌。有道施为自不常，两邑爱戴如桐乡。吾邑阴多召伯棠，花种河阳满县香。父老时登节爱堂，兕觥称寿祝无疆。共言仁政天降康，侯德难酬矢不忘。本由婺女星降祥，玺书徵召简贤良。侯今执法紫微旁，香案从容侍玉皇。青琐对拜称夕郎，兰台簪笔推南床。侯才八面皆可当，一朝建白惊四方。指陈大计何琅琅，尽将民隐达岩廊。坐令斯世跻虞唐，谟烈长垂青史光。
喜闻侄坒至
作者：王樵
朝代：明

十年玄尚白，千里汝能来。童稚犹知喜，缄书其手开。柳株陶欲隐，玉树谢还栽。会得中郎意，留连正可哀。
寄白下相知
作者：王樵
朝代：明

坐卧蘧然在一堂，萧萧深竹对幽窗。如何尚作留都梦，寤寐高贤义不忘。
寻泉
作者：王樵
朝代：明

寻泉到野寺，对奕两僧閒。僧不为客起，我自趋泉间。倚松看觱沸，坐石弄潺湲。几日山中屐，行歌又独还。
寿族人夫妇六十
作者：王樵
朝代：明

百年逢转甲，九月两长庚。巳尽田家乐，不求身外名。仙源通句曲，瑞气接荆城。会见骑黄鹤，吹箫作凤鸣。
巫山行
作者：王樵
朝代：明

天清露白猿声哀，巫山宛如屏障开。峰回江转青未了，烟消雨歇空阳台。我疑峨嵋青城移下瞿唐峡，又疑泰华衡庐飞过剑门来。白云几朝莫，巫山青如故。隔江望南陵，正见施州路。路杳如线百八盘，人行如蚁云边度。夷陵渐近楚江分，懒向江头问沿溯。欲从车马向荆门，堂上心期不可负。
平坡寺
作者：王樵
朝代：明

绝磴凌苍霭，禅宫锁翠微。问途时误往，览胜足忘归。独在诸天外，杳于尘世违。黄村来处见，不觉夕烟霏。
康陵陪祀毕晓发道中回望长陵
作者：王樵
朝代：明

太行一缕遥，回环限夷夏。并河来九龙，中霄降万马。帝留待圣人，气独钟天下。林光不受秋，松柏皆潇洒。
德藩招宴连珠泉沼汎舟
作者：王樵
朝代：明

淑气回梁苑，光风动习池。地中琼玉溅，坐上斗星移。转舫周三岛，徵歌按四涯。夜深仍水殿，待月水中坻。
悼殇
作者：王樵
朝代：明

残冬沴气盛流行，但听家家哭子声。固是适来须有去，如何我辈独钟情。
慰克加侄
作者：王樵
朝代：明

百年容易尽，何事苦劳形。骨健神相守，心虚体自平。
承赵江都阳溪子寄示登金山见怀之作聊成短歌奉答
作者：王樵
朝代：明

海门兮长风，中流兮孤屿。怀美人兮何方，览大江之东去。
无题
作者：王樵
朝代：明

尧夫花外车还到，茂叔庭前草自春。长者幸迂陈孺驾，交情不是翟公门。
昌平州别同年李检庵户部
作者：王樵
朝代：明

吾为疏爽累，酷爱李兄淳。卫绾无他肠，德操言语温。高堂初白发，綵服及青春。忆昔在京师，邸舍偶相邻。种花一两行，蔬畦在堂陈。扫径延佳客，劝酬意偏真。重以规戒辞，蔼然长者心。嗟今半载别，双鬓满边尘。忽然兹邂逅，如见吾家人。喜剧各忘言，有涕还沾襟。感君父子间，团圞未老亲。我壮父已耋，兼又病相侵。胡天万里迈，江山白云深。匪我无罗绮，匪我无甘珍。亲病不能享，受禄虚吾君。欢悲两相激，君亦为吾矉。夜归不能旦，蒙露驰征轮。
春前得雪雪后喜晴
作者：王樵
朝代：明

残冬见微霰，大雪降春前。喜得四时正，不忧三等田。况逢人谷日，开出艳阳天。汉室勤农诏，应须到日边。
春日出城
作者：王樵
朝代：明

绿草缘堤杨柳疏，池添新水下鸥凫。城中修筑池边汲，行看城头过辘轳。
望山
作者：王樵
朝代：明

城郭春阴合，看山眼独醒。雪分遥巘色，云出数峰青。漫拟莲花界，堪称素锦屏。欲携双白鹤，一上望湖亭。
望湖亭三首
作者：王樵
朝代：明

平畴门外春雨，远寺山西夕阳。柳暗溪桥辇路，水肥穜稑江乡。孤村数家隐树，一曲清流抱山。四月城中未有，林端黄鸟关关。垂杨流水石桥，白马青衫来路。有人指点凭栏，当喜相期不误。
望湖亭三首·其一
作者：王樵
朝代：明

平畴门外春雨，远寺山西夕阳。柳暗溪桥辇路，水肥穜稑江乡。
望湖亭三首·其三
作者：王樵
朝代：明

垂杨流水石桥，白马青衫来路。有人指点凭栏，当喜相期不误。
望湖亭三首·其二
作者：王樵
朝代：明

孤村数家隐树，一曲清流抱山。四月城中未有，林端黄鸟关关。
李北山殷棠川来访小酌于寅宾馆承台中诸大夫翩然来过即席赋得青字赠北山北山云不到历下十年矣在西曹时北山曾以居相假
作者：王樵
朝代：明

虚堂遥挹历山青，坐对金华两使星。四海故交逢此夜，十年乡梦忆重经。多君京国书连屋，借我幽居花满庭。人得良欢须尽醉，诗成莫放酒杯停。
江夏沌口
作者：王樵
朝代：明

夕阳高柳数家，丛苇汀烟百里。苍然几处萧疏，时见大江渺瀰。
洮湖纪兴
作者：王樵
朝代：明

涪山黛色映中流，月夜乘槎到上头。惊起山僧移短屐，相从岩洞访丹邱。西对三茅意自閒，谁知湖外有青山。小楼堪筑平沙上，两面回看兴未阑。几向湖边看日出，湖光山色两悠然。力耕把钓堪终老，也有滨湖数顷田。
洮湖纪兴·其一
作者：王樵
朝代：明

涪山黛色映中流，月夜乘槎到上头。惊起山僧移短屐，相从岩洞访丹邱。
洮湖纪兴·其三
作者：王樵
朝代：明

几向湖边看日出，湖光山色两悠然。力耕把钓堪终老，也有滨湖数顷田。
洮湖纪兴·其二
作者：王樵
朝代：明

西对三茅意自閒，谁知湖外有青山。小楼堪筑平沙上，两面回看兴未阑。
渡淮寄内
作者：王樵
朝代：明

夫妇于今兮各白头。嗟我中路兮复远游。感子送我兮意绸缪。手整衣裳兮与衾裯。昨夜秋风兮淮水陬。睹物兴怀兮涕交流。昔日相从兮此停辀。往返再经兮罹百忧。今我单行兮子独留。淮水之长兮我思悠。
登岱岳二首
作者：王樵
朝代：明

宫阙逼虚清，千山雪献晴。徂徕如拜頫，汶泗故回萦。五夜金波㴸，三秋海日生。晏温秦观晓，独对紫霞明。何事生天地，终年只蔀藏。我行似黄鹄，一举见员方。拱挹惟嵩华，朝宗有太行。身疑凌倒景，视下亦苍苍。
登岱岳二首·其一
作者：王樵
朝代：明

宫阙逼虚清，千山雪献晴。徂徕如拜頫，汶泗故回萦。五夜金波㴸，三秋海日生。晏温秦观晓，独对紫霞明。
登岱岳二首·其二
作者：王樵
朝代：明

何事生天地，终年只蔀藏。我行似黄鹄，一举见员方。拱挹惟嵩华，朝宗有太行。身疑凌倒景，视下亦苍苍。
登真觉寺浮图
作者：王樵
朝代：明

古寺不知年，松竹自成趣。老僧摘春芽，龙钟坐高树。抚景已悠然，宁知别有天。石阁三层上，金刚五座连。御家赐出西番样，白日光摇动仙掌。故露双趺隐法身，古今指点如来像。如来一笑古今空，宝座千年镇寺中。使人疑却青莲界，何时更长玉芙蓉。
碧云寺泉
作者：王樵
朝代：明

两螭相吐吞，水气清人骨。截浇竹里花，分映岩前月。
示子孙
作者：王樵
朝代：明

人生忌安逸，清时无幸民。士当勤读书，农当力耕耘。实益在勤俭，实修在天伦。未有天伦厚，人或忘其根。慈父生孝子，孝子生慈孙。慈孝匪相报，末茂本之深。人有亲中贤，尊贤且亲亲。亲贤得其所，其道并相惇。禹不贵尺璧，而乃惜寸阴。太康坠厥绪，逸豫乃其因。吾产诚已薄，吾志良亦勤。事欲得其继，言欲传其心。心传吾不死，望尔后之人。愿毋听藐藐，负我诲谆谆。
祭祖乐章三首 其一 初献
作者：王樵
朝代：明

于惟王氏，代有令人。春寿胜义，不事污君。戊申圣作，宇宙更新。诚斋快睹，饮水衔恩。伯兄不吊，误挂吏文。击鼓上书，远叩天阍。帝曰俞哉，事竟报闻。抚其遗孤，三世不分。付以筦钥，让以藏金。爰有文子，一德同心。积善馀庆，及我后昆。
祭祖乐章三首 其三 终献
作者：王樵
朝代：明

宗人来止，其萃如云。祖考视之，其初一人。分形连气，有百其身。孰谓同宗，可不同心。愿言不昧，祖考如临。岁时休享，常我顾歆。
祭祖乐章三首 其二 亚献
作者：王樵
朝代：明

兴衰之效，于古有徵。恒由浑厚，以开文明。文明既开，浑厚渐失。谓偶可常，至于骄佚。溯流知源，先祖是思。凡我后人，敬而听之。
祭祖乐章三首·初献
作者：王樵
朝代：明

于惟王氏，代有令人。春寿胜义，不事污君。戊申圣作，宇宙更新。诚斋快睹，饮水衔恩。伯兄不吊，误挂吏文。击鼓上书，远叩天阍。帝曰俞哉，事竟报闻。抚其遗孤，三世不分。付以筦钥，让以藏金。爰有文子，一德同心。积善馀庆，及我后昆。兴衰之效，于古有徵。恒由浑厚，以开文明。文明既开，浑厚渐失。谓偶可常，至于骄佚。溯流知源，先祖是思。凡我后人，敬而听之。宗人来止，其萃如云。祖考视之，其初一人。分形连气，有百其身。孰谓同宗，可不同心。愿言不昧，祖考如临。岁时休享，常我顾歆。
窦灌行
作者：王樵
朝代：明
体裁：古风

窦灌守穷交，意气相引重。岂知种瓜人，不作东陵梦。生平百战心，轻为一朝用。东邻车马阗，西邻箫鼓唝。无嗔亲戚往，自忍鱼鰌弄。北溟云涛兴，不由汝操纵。
窦灌行
作者：王樵
朝代：明

窦灌守穷交，意气相引重。岂知种瓜人，不作东陵梦。生平百战心，轻为一朝用。东邻车马阗，西邻箫鼓唝。无嗔亲戚往，自忍鱼鳅弄。北溟云涛兴，不由汝操纵。
简许邑侯
作者：王樵
朝代：明

泰道转初阳，生朝遇履长。周南歌福禄，汉史志循良。好雨关农喜，东风卜岁穰。君侯多种德，何异古桐乡。
翠华岩七真洞
作者：王樵
朝代：明

似我华阳洞，何时住七真。问僧僧不语，为拂石床尘。
西郊行
作者：王樵
朝代：明

出门不问途，但随流水去。流水自西山，水尽行当住。名园古刹贵家村，往往清溪恰在门。此去亭台谁最好，春来丝管日相喧。亭台丝管时时变，一人一意看无厌。谒告新辞鹓鹭行，明朝又上麒麟殿。年年绿树摇春风，一道清溪掩映中。幽赏供人三十里，潺湲又出凤城东。
读书
作者：王樵
朝代：明

我性难谐俗，诗书独与亲。一楼堪累月，万事付诸人。会意辄忘食，起思如有神。停杯待明月，下榻为嘉宾。永日三茅顶，寒江一钓缗。愿言长若此，已谓乐无伦。貌以缨冠改，人添识面新。今时崇意气，骨肉在胡秦。尝笑陶元亮，何如郑子真。祗因三径费，失却葛天民。局蹐邯郸步，惭惶西子矉。浪从双眼白，生取几人瞋。物物私其假，生生总是尘。鷾鸸犹有智，鸥鸟固难驯。快意醒前梦，回头迹已陈。停云閒对户，堪与洗心论。
读书别业
作者：王樵
朝代：明

课农课子挟遗编，随处维舟杨柳边。相逢倘有人相问，不是米家书画船。山人何事爱林居，西陌东阡任所如。妙思还从个中得，不须象罔索玄珠。
读书别业·其一
作者：王樵
朝代：明

课农课子挟遗编，随处维舟杨柳边。相逢倘有人相问，不是米家书画船。
读书别业·其二
作者：王樵
朝代：明

山人何事爱林居，西陌东阡任所如。妙思还从个中得，不须象罔索玄珠。
赠别叶一沙司训
作者：王樵
朝代：明

平原驿前征马嘶，御河东畔柳垂堤。半载情分三夕话，君向西江我向齐。
赠华阳道者
作者：王樵
朝代：明

华阳真人坐菊斋，一觞还对菊花开。丹霞满面双瞳碧，笑阅人间几去来。
赠涞水唐令二首
作者：王樵
朝代：明

两年三辅剧，千里一身轻。处世终无术，于民独有情。壮心寒易水，晚节笑荆卿。欲脱人间迹，蓬莱顶上行。王陵生自戆，李广数偏奇。身世随蝴蝶，行藏学鷾鸸。功名燕赵地，岁月圣明时。勿起沧洲念，加餐慰我思。
赠涞水唐令二首·其一
作者：王樵
朝代：明

两年三辅剧，千里一身轻。处世终无术，于民独有情。壮心寒易水，晚节笑荆卿。欲脱人间迹，蓬莱顶上行。
赠涞水唐令二首·其二
作者：王樵
朝代：明

王陵生自戆，李广数偏奇。身世随蝴蝶，行藏学鷾鸸。功名燕赵地，岁月圣明时。勿起沧洲念，加餐慰我思。
送人上陵
作者：王樵
朝代：明

春风已绿燕山草，征袍又映皇陵道。昌平郭外一峰斜，天寿山前双柱杳。青松五里到红门，麒麟辟邪相对蹲。山内看山山更好，屏风九叠碧嶙峋。遥见翠微露黄屋，烈祖神孙异陵谷。松间御道转青蛇，涧上长桥横白玉。太行西绕下天中，八陵佳气尽成龙。有时展谒来天子，岁再明禋遣上公。庙门夕启衣裳设，木铎初传金漏急。只听松韵堪悽怆，更有泉声助幽咽。泉声不已漏声催，五色云中仙驭来。才看帷幄开金殿，又见重门闭玉台。五台复玉台。仙驭不徘徊。灯火千林昼，冠裳两道回。鸡鸣月落燕山晓，迟尔沙河碧水隈。
送客入郢寄讯高鹿坡旧曹长二首
作者：王樵
朝代：明

尚子平生足胜游，有怀惟是岳阳楼。先忧后乐今谁与，月白天空江水流。赤壁轻风放船好，兴来谁复碧萝前。洞箫吹月夜如昼，孤鹤横江秋满天。
送客入郢寄讯高鹿坡旧曹长二首·其一
作者：王樵
朝代：明

尚子平生足胜游，有怀惟是岳阳楼。先忧后乐今谁与，月白天空江水流。
送客入郢寄讯高鹿坡旧曹长二首·其二
作者：王樵
朝代：明

赤壁轻风放船好，兴来谁复碧萝前。洞箫吹月夜如昼，孤鹤横江秋满天。
遣怀兼怀姜凤阿内翰二首
作者：王樵
朝代：明

浅疏难应俗，忧喜只随人。到处身如寄，何时我是真。兴来还自败，老去欲谁亲。回首高阳里，荀家有二仁。君本同心友，相期到处同。调官先梦兆，分袂忽西东。剑阁风初煖，瞿唐雪正融。几时行部遍，有信及征鸿。
遣怀兼怀姜凤阿内翰二首·其一
作者：王樵
朝代：明

浅疏难应俗，忧喜只随人。到处身如寄，何时我是真。兴来还自败，老去欲谁亲。回首高阳里，荀家有二仁。
遣怀兼怀姜凤阿内翰二首·其二
作者：王樵
朝代：明

君本同心友，相期到处同。调官先梦兆，分袂忽西东。剑阁风初煖，瞿唐雪正融。几时行部遍，有信及征鸿。
采莲归
作者：王樵
朝代：明

停把木兰桡，随风度画桥。夕阳低绿水，鱼跃出银刀。
长平公主歌
作者：王樵
朝代：明

不相梦为奴与侯，时来不求富贵，富贵端相求。不相梦为奴与夫，身大将军，姊为皇后青，非昔青夫岂用奴。君不见艾窦太主庖人，偃生霍将军、冯子都。
长清道中二首
作者：王樵
朝代：明

有意空三载，无才补一官。早休诚我分，决去为谁难。盘谷终归李，荆州且识韩。几回亭舍晚，便作故山看。我忆茅山下，营居碧树团。饱书堪万卷，睡日到三竿。有用心常乐，无挠梦亦安。何如风雪道，只跨旧征鞍。
长清道中二首·其一
作者：王樵
朝代：明

有意空三载，无才补一官。早休诚我分，决去为谁难。盘谷终归李，荆州且识韩。几回亭舍晚，便作故山看。
长清道中二首·其二
作者：王樵
朝代：明

我忆茅山下，营居碧树团。饱书堪万卷，睡日到三竿。有用心常乐，无挠梦亦安。何如风雪道，只跨旧征鞍。
除夕
作者：王樵
朝代：明

久晴不厌雨濛濛，一枕清酣到夜中。睡起呼灯聊试笔，新诗书罢始闻钟。蚤探春信到梅花，夜静无风气候佳。依旧衡门飞燕子，留台御史近还家。书灯不剪两重花，气候清和雨也嘉。七十六巡新甲子，又看箫鼓闹邻家。
除夕
作者：王樵
朝代：明

尘事俄消日，他乡亦作年。功名惭镜里，儿女且灯前。
除夕·其一
作者：王樵
朝代：明

久晴不厌雨濛濛，一枕清酣到夜中。睡起呼灯聊试笔，新诗书罢始闻钟。
除夕·其三
作者：王樵
朝代：明

书灯不剪两重花，气候清和雨也嘉。七十六巡新甲子，又看箫鼓闹邻家。
除夕·其二
作者：王樵
朝代：明

蚤探春信到梅花，夜静无风气候佳。依旧衡门飞燕子，留台御史近还家。
题于见素南园
作者：王樵
朝代：明

堂开绿野水平矶，槛阁通幽花满蹊。波淡淡时鱼或跃，柳阴阴处鸟于飞。坐逢嘉话杯行速，月爱清辉客散迟。从此芙蕖红十里，不妨随到有新题。
题弹琴峡
作者：王樵
朝代：明

边城春色晚，四月柳含芽。不入居庸道，安知有落花。涧水清浅流，高低绕人家。忽闻孤鸾别鹤之清调，琅然出幽谷之谽谺。水石自成音，穆如风中琴。听无用于钟期，巧无施于伯牙。洗我客愁尽，因之发长嗟。大都商旅来如市，雄边羽檄纷如麻。高风撼地白日黯，梦魂不定听胡笳。皆言此地即堪愁，不到边庭鬓欲华。孰有幽泉不改音，乔木四时山自嘉。乃知桃花源，何必武陵涯。
香山寺
作者：王樵
朝代：明

晓色开层阁，春天净翠屏。槛凭千树绿，门挹四山青。远寺分林见，流泉夹路听。禅房人不到，花竹昼冥冥。
高翁受封为伯宗郎中题卷
作者：王樵
朝代：明

拂袖辞西蜀，湘江一散人。无诗不风雅，有子薄荀陈。云捧龙章下，花迎鹭服新。老来多乐事，山馆日延宾。
雪崖秋晚作
作者：王毅
朝代：明
体裁：五言律诗

草白秋风后，花香晓露初。扶藤萦藓石，引水灌芙蕖。久病多雠药，长贫独爱书。萧然深闭户，自觉送迎疏。
万历宫词六首
作者：王毓德
朝代：明

一入深宫又十年，宫中元日也朝天。
如今渐被人推长，羞押头班立御前。
万历宫词六首
作者：王毓德
朝代：明

圣节逢秋玉露寒，午门祇候立千官。
官家未问东宫拜，欲上龙床受贺难。
万历宫词六首
作者：王毓德
朝代：明

彤庭罢御几年余，剩喜天颜大内居。
昨日黄门催进矿，花间连旨觅羊车。
万历宫词六首
作者：王毓德
朝代：明

慈圣宫中每发心，几将大藏供丛林。
内人也自承风旨，舍与中官安奉金。
万历宫词六首
作者：王毓德
朝代：明

画长鸾镜未安台，宫女无端絮絮催。
料得君王多夜宴，不愁行幸日中来。
万历宫词六首
作者：王毓德
朝代：明

良家三载闭长门，已为青宫奏特婚。
大礼至今犹寂寞，莫言贱妾未承恩。
兰溪夜泊
作者：王毓德
朝代：明
体裁：七言绝句

暮雨孤村系客船，渔灯相对未成眠。思家泪共兰溪水，一样潺湲过枕边。
度仙霞岭
作者：王毓德
朝代：明
体裁：七言绝句

已恨闽天道路赊，更堪回首隔仙霞。潺湲已是他乡水，纵使东流不到家。
度仙霞岭
作者：王毓德
朝代：明

已恨闽天道路赊，更堪回首隔仙霞。
潺溪已是他乡水，纵使东流不到家。
南歌子·见《众香词》
作者：王毓贞
朝代：明
体裁：词

浴罢明肌雪，妆残亸鬓鸦。娇怯欲扶花。花枝扶不得、倚风斜。
如梦令
作者：王毓贞
朝代：明
体裁：词

月影被花摇碎。掩映隔帘红袂。倚醉殢春娇，狼藉满头珠翠。难记。难记。人在画屏秋水。
生查子
作者：王毓贞
朝代：明
体裁：词

兰沐绮窗凉，红汗酥胸溅。倦倚玉栏杆，蜂咂娇花颤。红沁被池香，翠滑眉心现。挥麈扑青蝇，佯拂檀郎面。
生查子
作者：王毓贞
朝代：明
体裁：词

鸂鶒翠钿飞，翡翠榴裙嵌。含笑入罗帏，人影灯光蘸。昵枕听晨鸡，点点铜壶勘。亏得种芭蕉，日闪红窗暗。
冬闺怨
作者：王氏
朝代：明

思入新寒倍怆神，三冬犹有未归人。牙床冷浸冰壶月，玉枕香销翠被春。梅蕊恨随千点雪，灯花摇落半釭银。醉回帐底羔羊酒，谁在天涯念细君。
夏闺怨
作者：王氏
朝代：明

锦褪残红色更佳，伤心无语步苔阶。忍看竹簟人相倚，羞见莲房子并挨。耳断蝉声悲昼永，情随鸳梦到天涯。无端抱恨双飞燕，敲拆妆台一股钗。
春闺怨
作者：王氏
朝代：明

东风帘捲画楼西，目断王孙草色萋。莺织旧愁穿柳线，燕衔新恨湿花泥。梦随流水情添急，眉锁青山翠压低。惆怅天涯春欲尽，海棠花落杜鹃啼。
秋闺怨
作者：王氏
朝代：明

飒飒金风恨转催，月明霜冷傍妆台。解吟画壁蛩添唧，叶卜金钱菊又开。翡翠衾单思正邈，芙蓉帐暖梦初回。天涯极目排云雁，不见多情一字来。
秋波媚
作者：王氏（自言宋时人）
朝代：明
体裁：词

流水东回忆故秋，疏雨滴更愁。雁来楚峡，风凄江渚，瘦损轻柔。谁怜绝世娇姿在，斜倚小妆楼。慵窥宝镜，泪悬情眼，怅锁眉头。
中秋后一日
作者：王氏（衡女）
朝代：明
体裁：五言绝句

宇碧净秋烟，清闺思渺然。如何今夜月，不似昨宵圆。
仲春见雪
作者：王氏（衡女）
朝代：明
体裁：五言律诗

二月春将半，同云黯九霄。玉河迷断岸，宫柳折新条。万里蘼芜没，三山鸿雁遥。陇梅何处是，素影谩空飘。
奉敕太液池观荷
作者：王氏（衡女）
朝代：明
体裁：七言绝句

御池清浅石粼粼，满径红蕖映白蘋。水殿风来尘不到，叨陪凤辇荷恩新。
对雪
作者：王氏（衡女）
朝代：明
体裁：七言绝句

拂幌飘窗玉不如，一庭寒色晓光馀。闺中诗思同清洁，分付双鬟莫扫除。
春郊看杏花
作者：王氏（衡女）
朝代：明
体裁：七言绝句

帝里惊看春色深，杏林遥间柳条阴。故园消息经春断，极目凭阑思不禁。
秋夜闻促织
作者：王氏（衡女）
朝代：明
体裁：七言绝句

锦字回文织未成，兰房清夜坐深更。萧萧络纬啼烟草，催老秋光是此声。
綵燕二首·其一
作者：王氏（衡女）
朝代：明
体裁：五言绝句

方寸明光锦，闺中剪缀工。不须春社到，安坐粉香丛。
綵燕二首·其二
作者：王氏（衡女）
朝代：明
体裁：五言绝句

貌得乌衣族，春纤点艳妆。时随步摇影，行坐共韶光。
金吾公忤珰削籍南还舟中感慰
作者：王氏（衡女）
朝代：明
体裁：七言绝句

驿路萧条怯问津，行囊检拂旧缁尘。故园松菊犹无恙，归卧牛衣谷水滨。
闻雁
作者：王氏（衡女）
朝代：明
体裁：五言律诗

嘹唳南征雁，清宵枕上闻。随阳离绝塞，连夜度层云。月上惊看影，风高虑失群。尺书相珍重，辛苦敢烦君。
挽贞烈为林惶春妻徐氏作
作者：王民俊
朝代：明

山自淩凋水自乾，一腔心事付双环。颓流泛柏空濡急，砥柱回澜却等閒。匪石不波横濑月，行云深锁么高山。遥怜万劫湘江水，不洗湘妃竹半斑。
岳庙联
作者：王永祚
朝代：明
体裁：联

为臣死忠，为子死孝，大丈夫当如此矣；南人归南，北人归北，小朝廷岂求活耶。
五里湖
作者：王永积
朝代：明

一篙春水没平芜，远望岧峣映玉符。潋滟连空云不雨，潇湘入眼画难图。鸬鹚出没鱼同患，鸠鹊阴晴鸟各呼。却笑沧江垂钓叟，收纶饵得巨螯无？
余和韵旧作一章以志感云
作者：王永积
朝代：明

为寻高隐到终南，采得商芝路未谙。四座春温文字古，一泓秋碧水天涵。阶头鸠杖看俱化，颌下鹂珠许共探。古迹已同流水逝，好留明月照香龛。
咏石塘桥
作者：王永积
朝代：明

漫从漩水荡轻舸，野寺荒凉兵燹余。樯影远随风力健，磬声遥度石窗虚。秋田美景惟观稼，择园生涯是捕鱼。少伯十年生聚好，从头休养又新初。
开利寺观鹅亭和秦修敬先生
作者：王永积
朝代：明

廿年萍迹叹飘蓬，晋魏兴亡在眼中。泪洒新亭无马渡，觞流曲木有鹅笼。挥毫已绝兰亭笔，染翰犹传淮海风。一棹剡溪人在否，漫随云衲礼金容。
洛社八景 其一 池边涤砚
作者：王永积
朝代：明

千载兰亭迹，空留砚石存。时来洗残墨，付与细鳞吞。
洛社八景 其七 萍舟帆影
作者：王永积
朝代：明

一日百里程，来往纷如织。愿乘般若舟，无藉篙师力。
洛社八景 其三 长桥月白
作者：王永积
朝代：明

竹柏影参差，正市长桥下。何处无月明，谁似予闲者。
洛社八景 其二 亭上观鹅
作者：王永积
朝代：明

龙跳与虎卧，临池称绝笔。一鹅何足观，羲献从中出。
洛社八景 其五 马盘牧唱
作者：王永积
朝代：明

盘盘樵牧地，何年字马盘。数声牛背笛，不用跨雕鞍。
洛社八景 其八 柳岸烟莎
作者：王永积
朝代：明

二月芳堤媚，轻风漾碧丝。行人莫系马，恐有断肠诗。
洛社八景 其六 花渡渔歌
作者：王永积
朝代：明

放舟芦花滩，月明不能宿。自理沧浪歌，惊起双飞鷇。
洛社八景 其四 古寺钟和
作者：王永积
朝代：明

山头曙色开，静听疏钟起。道人春睡酣，声声入梦里。
洛社八景·池边涤砚
作者：王永积
朝代：明

千载兰亭迹，空留砚石存。时来洗残墨，付与细鳞吞。龙跳与虎卧，临池称绝笔。一鹅何足观，羲献从中出。竹柏影参差，正市长桥下。何处无月明，谁似予闲者。山头曙色开，静听疏钟起。道人春睡酣，声声入梦里。盘盘樵牧地，何年字马盘。数声牛背笛，不用跨雕鞍。放舟芦花滩，月明不能宿。自理沧浪歌，惊起双飞鷇。一日百里程，来往纷如织。愿乘般若舟，无藉篙师力。二月芳堤媚，轻风漾碧丝。行人莫系马，恐有断肠诗。
游竹山和邵宝韵
作者：王永积
朝代：明

忆昔尚书结伴游，于今弥望海天秋。南来缥缈依山尽，北极苍茫亘地浮。万井风烟连震泽，一方鸡犬护瀛洲。明朝好乘渔郎棹，及早移家住上头。
题署中八风亭
作者：王永积
朝代：明

三年悲宦迹，天地此空亭。棱角磨须尽，方圆化欲冥。相看头半白，又见草还青。大醉拼今夕，无劳叹独醒。
寿静斋兄
作者：王汝廉
朝代：明

兄向庙廊荣紫绶，弟从岩谷乐幽栖。生同盛世遭逢异，系出中丞寿算齐。斋外棠花长韡韡，池边草色正萋萋。相期每岁朝元后，次第春风入品题。
七夕次苏校书韵
作者：王汝玉
朝代：明

玉树金风晚乍闻，秋光南国未三分。露凉将拟投班扇，才拙空惭续柳文。千里忆归吴苑外，频年客计楚江濆。仙家此去知何处，只隔瀛洲五色云。
万松图为华详叔题
作者：王汝玉
朝代：明

夭矫万株松，青山深几重。将为高士操，不受大夫封。风雨经秋夕，冰霜逼岁冬。后凋终自保，桃李若为容。
与练纲题扇
作者：王汝玉
朝代：明

天上归来访旧游，花开花落几经秋。喜看堂构还如故，玉树芝兰日渐稠。
东坡画竹为周仲辉题
作者：王汝玉
朝代：明

眉山一代称文雄，落笔往往凌长虹。时将书法作画法，墨花洒出皆神工。一枝老干欺霜雪，数叶翛翛更清绝。俨如端笏立朝时，馀子纷纷莫能折。至今看画精爽生，恍疑玉局攀云軿。诗成拜写发长叹，南山一带横空青。
东王先生
作者：王汝玉
朝代：明

先生怀魏阙，未肯卧林丘。分别才旬日，相思又莫秋。碧云连远道，绿芷歇芳洲。还念归来否，忘机有白鸥。
东郭襟咏十首 其一 东城
作者：王汝玉
朝代：明

家住东城下，时登东城上。东城几古今，一望一惆怅。
东郭襟咏十首 其七 红蕖港
作者：王汝玉
朝代：明

流水深成港，芙蓉照水新。葑溪非镜曲，莫误浣沙人。
东郭襟咏十首 其三 葑村
作者：王汝玉
朝代：明

荒村依野葑，树色水光边。人家知远近，犬吠隔溪烟。
东郭襟咏十首 其九 石庭
作者：王汝玉
朝代：明

石庭平且敞，规制非雕凿。家僮频扫净，留待閒花落。
东郭襟咏十首 其二 草堂
作者：王汝玉
朝代：明

草堂近东郭，绿水遰萦回。荆门多不掩，时有清风来。
东郭襟咏十首 其五 柳汀
作者：王汝玉
朝代：明

閒汀多种柳，窈窕入溪浔。东风花落尽，满地是春阴。
东郭襟咏十首 其八 绿萍湾
作者：王汝玉
朝代：明

清溪知几转，靡靡绿萍多。莫赴流红去，漂沦将素何。
东郭襟咏十首 其六 苔径
作者：王汝玉
朝代：明

尘机暂已忘，尘事日应远。试看径中苔，朝来深与浅。
东郭襟咏十首 其十 菊篱
作者：王汝玉
朝代：明

种菊东篱下，芳丛经雨生。膏粱不可食，日夕待餐䕟。
东郭襟咏十首 其四 莎滩
作者：王汝玉
朝代：明

莎滩溪水汜，滩上烟莎绿。日夕少人过，閒鸥自来宿。
东郭襟咏十首·东城
作者：王汝玉
朝代：明

家住东城下，时登东城上。东城几古今，一望一惆怅。草堂近东郭，绿水遰萦回。荆门多不掩，时有清风来。荒村依野葑，树色水光边。人家知远近，犬吠隔溪烟。莎滩溪水汜，滩上烟莎绿。日夕少人过，閒鸥自来宿。閒汀多种柳，窈窕入溪浔。东风花落尽，满地是春阴。尘机暂已忘，尘事日应远。试看径中苔，朝来深与浅。流水深成港，芙蓉照水新。葑溪非镜曲，莫误浣沙人。清溪知几转，靡靡绿萍多。莫赴流红去，漂沦将素何。石庭平且敞，规制非雕凿。家僮频扫净，留待閒花落。种菊东篱下，芳丛经雨生。膏粱不可食，日夕待餐䕟。
丝竹堂
作者：王汝玉
朝代：明

东鲁分支远，西江衍派长。风云开胜景，丝竹敞华堂。架贮签新插，书存壁旧藏。口传思伏胜，妄意笑共王。圣道乾坤大，经文日月光。方今逢盛治，奕叶看流芳。
严子陵
作者：王汝玉
朝代：明

独将风节冠东京，不向云台列姓名。千古严陵滩上月，至今犹似客星明。
为侯主簿题群玉轩
作者：王汝玉
朝代：明

使君自是玉雪姿，出宰百里逢清时。手栽江梅绕公馆，天寒岁晚花盈枝。我从天上归林谷，索我挥毫赋群玉。何郎才思已非前，空忆扬州梦难续。亲记承恩从翠华，频过小苑晓看花。玉堂雪霁东风冷，千树璚瑶发素葩。宫壶酒醒疏钟起，身在蓬莱仙岛里。旋卷青绫披素裘，笔端诗成如振绮。披图便欲赋长歌，抚卷其如群玉何。凭谁唤取双青鸟，听我吟翻瀚海波。
为华彦谋题王孟端写枯木竹石
作者：王汝玉
朝代：明

洛阳二三月，桃李争芳菲。朝随春阳媚，暮逐东风飞。山中有古木，丛竹相因依。苍然抱贞固，不为霜霰欺。由来君子心，流俗那能移。
为吴子敬题画
作者：王汝玉
朝代：明

雨洗清江十里秋，渡头水落放轻舟。客窗一枕江南梦，都在兰汀杜若洲。
为周文威题菊庭卷
作者：王汝玉
朝代：明

亲王受册镇长城，上将分符总重兵。仙阙九重颁命出，星轺万里向西行。药囊旧贮丹经秘，诗卷新承赐翰荣。什袭珍藏归父隐，虹光夜贯斗牛明。
为张仲照题秋野轩
作者：王汝玉
朝代：明

城郭嚣尘远，郊原爽气浮。霜丹千树叶，云白一天秋。泖蟹螯初荐，溪菰米乍收。沧浪濯缨罢，长揖谢公侯。
为朱仲昂题画
作者：王汝玉
朝代：明

谁家茅屋住深山，路转清溪第几湾。寄语桃花休乱落，恐随流水出人间。
为朱昂题薛澹园竹
作者：王汝玉
朝代：明

我家昔住吴山麓，绕屋曾栽万竿竹。如今见画却题诗，忆在山中春雨时。暮云作团飞不起，空翠满衣秋欲洗。何当重扫石床眠，一任露华凉似水。
为朱景昭题画竹
作者：王汝玉
朝代：明

西山故宅草离离，留得潇湘绿玉枝。莫怪临风倍惆怅，画中尽是故人诗。
为盛惟性题谢孔昭画山水
作者：王汝玉
朝代：明

我本渔樵山水客，半生放浪狂踪迹。十年朝谒明光宫，回首洞庭云雾隔。几回飞步凤凰台，大江茫茫万里来。黄旗紫盖披天起，王气葱笼五色开。登临壮观快心目，九点齐州烟雾簇。千金不惜沽酒赀，自信平生心事足。归来重觅洞庭游，水光冷浸山光秋。故人喜我天上至，依旧忘机有白鸥。行将结佩趋金阙，分襟复与亲知别。诗成写向画中看，蓬岛三花不堪折。
为谈彦诚题戴嵩画牛
作者：王汝玉
朝代：明

杨柳绿生阴，春陂芳草深。牧童放犊去，杏坞入烟林。黄昏伴应少，孤月起遥岑。嗟我忘归客，徒兴畎亩心。
为顾御史题竹林茅舍图
作者：王汝玉
朝代：明

簪绂遂初衣，结茅在深竹。庭静积秋阴，窗虚锁寒绿。知子久乐閒，无心慕荣禄。予本林壑人，平生寡羁束。欲因风雪夕，来拟联床宿。为问捧简时，何如此幽独。
乌台清晓
作者：王汝玉
朝代：明

广寒宫阙金风起，十二琼台凉似水。何时窗月弄晴辉，冷浸柏台秋色里。美人绣衣对青灯，六曲云屏爽气凝。南飞乌鹊不惊绕，玉壶清贮银河冰。此时心在澄虚境，白露红莲秋烱烱。忽闻禁漏滴三更，唤起遐思发深省。参横斗转天苍苍，将整冠佩朝明光。衮衣无缺不烦补，近臣何事谏封章。城乌未啼人尚悄，坐待金炉香篆袅。天上初传启九关，一庭霜月乌台晓。
乐亲堂
作者：王汝玉
朝代：明

美人结佩朝明光，俯伏丹陛陈封章。高堂亲老乞就养，恩赐儒官归故乡。潮州南去几千里，原田每每带桑梓。到家开讲多閒时，日日升堂奉甘旨。山梁雉声鸣角角，人生无如养亲乐。
九竹轩为侍讲曾棨作
作者：王汝玉
朝代：明

君家种得青琅玕，森然挺立凌云端。默符阳刚协乾德，欲与主人同岁寒。向时分根自何所，有客移送来仙坛。时君新魁龙虎榜，甲第初赐临长干。侵晨结佩谒青琐，薄暮入直趋金銮。夙心虽与此君契，何暇问信求平安。一朝春雷动土脉，锦绷斑斓香粉乾。大廷奏简退日早，归来却对青檀栾。苍龙乱落望无际，翟葆高擎知几竿。骞飞或为鸾凤舞，夭矫忽作蛟龙蟠。还疑玉井花乱发，更讶羽林枪列攒。胡为满十仍损一，数不成偶奇相看。将同箕畴昔垂范，还似虞廷掌命官。宁非天道忌盈盛，示君此理戒其完。嗟彼佳人在空谷，天寒日暮徒长叹。君今高名遍海宇，日侍清问班鸳鸾。纷纶屡草九重诏，民物乐育皇恩宽。箫韶已成兽率舞，夷蛮成贡民均欢。劝君冰霜节益励，垂辉青简终不刊。我歌九竹歌未止，天风满林江月团。
书巴陵女子诗于文丞相诗后
作者：王汝玉
朝代：明

襄阳城上降旗举，回首烽烟昏鄂渚。忠臣不独李洺州，节义更有巴陵女。巴陵女子魏公孙，结发归向□□门。南来故族多衰替，唯有安阳家范存。当时仓卒罹锋镝，猛士雄夫犹丧色。从容溅血写罗裙，此志谁与巴陵敌。宋家宗社三百年，奸臣卖国真可怜。安知杀身成仁者，乃在银台宝镜前。长江滚滚流沧海，埋玉沈珠竟何在。夜深月照海门秋，当与巴陵并光彩。后来青史知属谁，名氏不共□妻垂。愿书文相哀愤什，继录巴陵慷慨诗。
二妇艳二首
作者：王汝玉
朝代：明

大妇冠凤翘，中妇试春绡。小妇方安卧，罗帐掩春娇。曙寒衾枕冷，良人事早朝。大妇上云机，中妇裁罗衣。小妇多姿态，含笑惜春晖。鸟啼花复落，夜遥人未归。
二妇艳二首·其一
作者：王汝玉
朝代：明

大妇冠凤翘，中妇试春绡。小妇方安卧，罗帐掩春娇。曙寒衾枕冷，良人事早朝。
二妇艳二首·其二
作者：王汝玉
朝代：明

大妇上云机，中妇裁罗衣。小妇多姿态，含笑惜春晖。鸟啼花复落，夜遥人未归。
云林画
作者：王汝玉
朝代：明

群树叶初下，千山云半收。空亭门不掩，禁得几多秋。
云门山水图
作者：王汝玉
朝代：明

我昔探禹穴，尝登秦望山。白云横秀色，半落青巑岏。山高云深缈空旷，势拔海天山万丈。赤城霞气石梁虹，昏旦絪缊各殊状。便欲因之上天台，飞度弱水登蓬莱。芙蓉削出海光里，绿波荡漾金银台。山重重兮苍翠，云溶溶兮昭回。素娥玉童，两两追随。翠鸾紫凤，双双徘徊。丹崖碧磴悬寥廓，我将从之路绵邈。翩然兴尽思归来，至今犹忆仙家乐。秋风叶落春花飞，俯仰清游今是非。美人示我缣素轴，顿觉满目生清辉。山青云白宛如昨，贺家宅临湖水湄。日长草阁门不掩，有客放舟来问奇。自从金闺预通藉，晓振珂佩趋彤墀。公堂退食时展玩，清梦几度生耶溪。嗟予谬陪青琐闼，与子出处同襟期。云山本有平生趣，顾余菲质叨恩私。寸心报国倘能遂，却跨白鹿登丹梯。
五溪放棹为严明威赋
作者：王汝玉
朝代：明

昔闻五溪险，今见五溪平。穗帐迎风卷，楼船带月行。烟花蜀相庙，露草伏波营。已竭忠臣节，仍全孝子情。白云悲望切，黄壤喜沾荣。古柏森神道，坚珉勒墓城。此中方眷恋，？罢促还程。
五溪放棹为严明威赋
作者：王汝玉
朝代：明
体裁：五言排律

昔闻五溪险，今见五溪平。繐帐迎风卷，楼船带月行。烟花蜀相庙，露草伏波营。已竭忠臣节，仍全孝子情。白云悲望切，黄壤喜沾荣。古柏森神道，坚珉勒墓城。此中方眷恋，葬罢促还程。
代闺人怨
作者：王汝玉
朝代：明

璧月鉴朱扉，金风复动帏。熏炉添夕烬，华烛散炎辉。孤人处兰室，荡子别金微。月蓂频陨谢，春草屡芳菲。腕玉销璚钏，啼珠染翠衣。调弦閒宝瑟，织锦罢鸣机。夜衾怀嬿婉，晨镜惜容徽。梦畏灵鸡唤，心惊旅雁飞。往岁从征北，连年属建威。马邑方无戍，龙城已解围。念兹桃李月，那能独不归。
会饮赋得酒字
作者：王汝玉
朝代：明

处世犹梦中，梦觉复安有。生前尚如此，何暇计身后。屈原称独醒，空葬江鱼口。古人不欲者，一一今在否。君看枝上花，荣悴若翻手。朱颜几何时，倏尔成皓首。画堂绮筵开，总是青云友。海风扫秋空，错落挂星斗。我将舞柘枝，君唱折杨柳。劝君当此欢，莫负杯中酒。
佳赏轩杂咏八首 其一 南园
作者：王汝玉
朝代：明

南园夷且旷，水木凝华清。天开景明淑，仰见昔人情。
佳赏轩杂咏八首 其七 春雨亭
作者：王汝玉
朝代：明

閒亭对春雨，窈窕来城阴。初滋千门柳，复沾松桂林。
佳赏轩杂咏八首 其三 泮池
作者：王汝玉
朝代：明

泮池深且广，绿水浸红莲。轻风雨馀至，演漾起澄涟。
佳赏轩杂咏八首 其二 道山
作者：王汝玉
朝代：明

开轩道山下，时登道山上。美人今在否，日暮增惆怅。
佳赏轩杂咏八首 其五 古桧
作者：王汝玉
朝代：明

古桧依堂陲，曾闻昔贤植。岁寒霜霰多，不改青青色。
佳赏轩杂咏八首 其八 采芹亭
作者：王汝玉
朝代：明

高亭临泮水，绿芹生水阴。长年时采撷，列坐有青衿。
佳赏轩杂咏八首 其六 来秀桥
作者：王汝玉
朝代：明

石梁跨新绿，源长流愈清。何须沧浪水，可以濯尘缨。
佳赏轩杂咏八首 其四 杏坛
作者：王汝玉
朝代：明

空坛有繁杏，蔼蔼绿生阴。清风何处起，犹自听鸣琴。
佳赏轩杂咏八首·南园
作者：王汝玉
朝代：明

南园夷且旷，水木凝华清。天开景明淑，仰见昔人情。开轩道山下，时登道山上。美人今在否，日暮增惆怅。泮池深且广，绿水浸红莲。轻风雨馀至，演漾起澄涟。空坛有繁杏，蔼蔼绿生阴。清风何处起，犹自听鸣琴。古桧依堂陲，曾闻昔贤植。岁寒霜霰多，不改青青色。石梁跨新绿，源长流愈清。何须沧浪水，可以濯尘缨。閒亭对春雨，窈窕来城阴。初滋千门柳，复沾松桂林。高亭临泮水，绿芹生水阴。长年时采撷，列坐有青衿。
八骏图
作者：王汝玉
朝代：明

房星光射荣河水，化作神驹古无比。良工何处运精思，八匹飞来綵毫里。血沟流迸皆赪霞，一蹴将穷金母家。气吞唐厩照夜白，岂数郭家狮子花。时清不假长驱力，立伏退还春日直。桃花浪暖芳草青，圉人初解黄金勒。腾骧卧浴得自由，笑彼霜劲沙场秋。伯乐经过若窥见，乃知世有真骅骝。韦庵亦抱支遁癖，长恐良才终伏枥。按图索骏有馀情，恍忆龙池飞霹雳。我当唤起曹韩徒，绘昔华山归马图。更招能赋杜陵老，高歌击折红珊瑚。昔闻穆王有八骏，四海蹴踏风云起。瑶池看遍蟠桃花，归路日行三百里。如何朝下浴晴川，不控金羁脱锦鞯。春草欲齐青被野，浪花新涨绿浮天。良工凝思邈真种，气势翩翩兀森耸。岂独丹青点抺神，定知星宿光芒动。五色照耀连钱文，非止能空冀北群。题诗愧乏少陵善，画后不见曹将军。刘公宝之当什袭，还似千金买骏骨。晴窗展对想奔驰，风卷江云山月出。
八骏图·其一
作者：王汝玉
朝代：明

房星光射荣河水，化作神驹古无比。良工何处运精思，八匹飞来綵毫里。血沟流迸皆赪霞，一蹴将穷金母家。气吞唐厩照夜白，岂数郭家狮子花。时清不假长驱力，立伏退还春日直。桃花浪暖芳草青，圉人初解黄金勒。腾骧卧浴得自由，笑彼霜劲沙场秋。伯乐经过若窥见，乃知世有真骅骝。韦庵亦抱支遁癖，长恐良才终伏枥。按图索骏有馀情，恍忆龙池飞霹雳。我当唤起曹韩徒，绘昔华山归马图。更招能赋杜陵老，高歌击折红珊瑚。
八骏图·其二
作者：王汝玉
朝代：明

昔闻穆王有八骏，四海蹴踏风云起。瑶池看遍蟠桃花，归路日行三百里。如何朝下浴晴川，不控金羁脱锦鞯。春草欲齐青被野，浪花新涨绿浮天。良工凝思邈真种，气势翩翩兀森耸。岂独丹青点抺神，定知星宿光芒动。五色照耀连钱文，非止能空冀北群。题诗愧乏少陵善，画后不见曹将军。刘公宝之当什袭，还似千金买骏骨。晴窗展对想奔驰，风卷江云山月出。
养志堂
作者：王汝玉
朝代：明

事亲贵奉养，匪在衣与餐。轻甘或不怿，粗粝有馀欢。古来称孝子，岂为保饥寒。贤哉曾参氏，志养心已安。孟轲表志行，垂芳逾芝兰。之子慕前哲，辟兹华搆宽。佳名题养志，承颜恒□观。迩来捧毛檄，置身青云端。丁年富才力，天路随鹏搏。又如阿阁凤，文彩备羽翰。显庸自兹始，行见加缨冠。忠贞克努力，大孝乃思完。垂辉著汗简，一寸中心丹。
再奉和御制诗
作者：王汝玉
朝代：明

天开图画烟霞间，仰瞻阊阖虎豹关。如来法王驻幢节，大启胜会同灵山。黄旗紫盖茏葱起，龙盘虎踞临江水。花城近接凤城东，金殿红楼碧霄里。宝花座上辩悬河，法海晴翻百丈波。八极神王来拱护，九天星斗共森罗。敷扬至理开冥昧，阴翊皇纲转昭代。信知随处即真如，大道本来无定在。世人惟识色非空，未解根源空色同。烈火自在清水底，轻尘忽染宝光中。遂将事物论成毁，昧却无中有真体。春来花卉满郊原，眼界莫分红与紫。百年贸贸成迷惑，身世焉知脱徽纆。幸逢圣主开太平，玉帛梯航朝上国。法王来自金天西，弘宣大法醒昏迷。要令化雨沾庶类，柳枝水贮青玻瓈。只今祇园是灵谷，祥云佳气常辉煜。昙花飞堕半空来，大地山川总芬馥。时时法界出荣光，照见原野晴茫茫。又看宝塔现神影，綵翠焕发花间廊。龙驾躬临天咫尺，回銮每待西林夕。河清海晏圣情欢，长日从容多暇隙。湛然止水澄灵台，红莲不染秋江埃。鸾腾凤舞御宸翰，煌煌日月中天开。揭之丈室龙光绕，玉户琼窗相皎皎。万年长镇法王居，臣民永乐春台晓。
再用前韵奉答
作者：王汝玉
朝代：明

君本逃名者，如何亦未閒。秋风发丛桂，孤杖别家山。落落征尘里，遑遑歧路间。相逢一惆怅，空感世情艰。
冬夜客馆怀王达善
作者：王汝玉
朝代：明

幽斋人寂寂，独坐抱相思。正是离居夕，况当迟暮时。阶空寒叶响，窗暝宿烟滋。安得瑶华发，山中践素期。
冷斋
作者：王汝玉
朝代：明

单君家本东州住，十载栖栖守儒素。一官新领广文毡，宛在长江最西处。江花江水朝暮流，却望家乡思旧游。想像当时读书处，斋居萧飒冷如秋。自从来作江西客，留得平生心不易。一斋况味冷如初，任使人间自炎赫。岁云暮矣飞严霜，东园岂复遗芬芳。贞松老柏挺孤操，蔚然秀发千寻冈。人生抱道贵如此，肯逐繁英共浮靡。世上谁知郑广文，洛阳岂识袁高士。嗟子避热三十年，冷斋寒席心久便。人生老去本戒得，况乃层冰心素坚。感君少壮负奇志，凡马群中见骐骥。愿君中道勿自疑，晚节苦贞宜愈励。
初辞长洲县庠
作者：王汝玉
朝代：明

潜鳞贵幽沈，迅翮当上征。伊抱孱陋质，俯仰难为情。进趋既匪任，退武复怀惊。念往感多变，顾始愧将倾。兹焉幸返旧，游息在柴荆。谷行晨晻暧，岭眺夕澄明。红泉演绿涧，碧磴披丹英。时升烟霞表，恍若凌长清。素心自昭旷，外物徒纷荣。愿同战胜者，弄化保嘉贞。
勤农轩为族兄德章赋时挈家居聊城
作者：王汝玉
朝代：明

罢挟干时策，因从垄上耕。十年辞茂苑，数口寄聊城。故业桑麻在，新居卉木成。相望千里外，徒此怆离情。
半野轩
作者：王汝玉
朝代：明

松陵城外长桥路，绿水逶迤带云树。水边树里是谁家，半郭半村高隐处。少年曾入幽并游，投老还家理钓舟。醉卧芦花深浦月，笑呼笙鹤洞庭秋。流光苒荏浮云改，八表神游知几载。至今想见晋风流，犹有当时遗墨在。我亦烟波旧钓徒，香粳炊熟脍鲜鲈。天恩未报丹心切，敢问渔蓑泛五湖。
南湖佳趣
作者：王汝玉
朝代：明

雨香云暖东风里，绿涨南湖湖上水。望中千顷净无尘，细縠平铺吹不起。凫鹥鸂䳵交交飞，蒲芽含紫芦芽肥。天光水影更荡漾，湖南湖北皆春晖。美人家并湖边住，花落花开春几度。自从捧檄仕京华，梦绕烟霞钓游处。我本沙鸥社里人，别来频见凤城春。赋诗为写湖南趣，犹忆汀洲采白蘋。
双桂堂
作者：王汝玉
朝代：明

堂前丹桂两枝芳，堂上慈亲两鬓霜。几度彩衣称寿处，天香满袖露华凉。
双溪草堂
作者：王汝玉
朝代：明

清溪窈窕合流深，长望茅堂溪水阴。明月关河千里梦，夜窗灯火十年心。题诗尚记江如练，列坐空思风满林。安得投簪陪杖屦，一庭春草映青衿。
发故箧得表侄尤允所录杂文
作者：王汝玉
朝代：明

我有心所亲，全家窜南徼。传闻已沦亡，想念结怀抱。开箧睹遗书，临编增永悼。伊子自童丱，与尔敦情好。自匪因亲䁥，由来同志操。泮宫武共步，兰省艺偕较。宇宙中横溃，艰虞出非料。尔去困累拘，余归隐耕钓。一朝异存没，万里阻哀吊。荒阡瘗旅榇，炎风拂飞旐。二亲亦沈陨，孤息复谁告。感兹痛心膺，奚暇论墨妙。殽羞奠安设，鞠养言非蹈。摛章情冀申，濡毫意如耄。
古石苍桧图
作者：王汝玉
朝代：明

石间有苍桧，乃是青云姿。愿君慎培养，岁晚以为期。
古砖篆文歌
作者：王汝玉
朝代：明

范阳卢君好奇古，罗网前闻用心苦。荒岩穷泽遍探求，断画残钩总裒聚。昔过僧宇见陶甓，上隐遗书可瞻睹。斑痕不假琢石磨，缺角宁烦炼金补。剥苔剜藓试研寻，浣土涤尘细摩拊。未知纤悉无舛讹，已觉纵横合规矩。疑从盆缶窥禹鼎，似向萑蒲获荆楛。世远那能究源委，纹完尚可推编部。诡形转摺龙盘拿，逸态飞腾凤骞舞。整如康衢驾列驷，踞若高冈蹲怒虎。气吞鄢郢练三千，价陋咸阳城十五。蛇奔虺走莫徒誇，剑拔弩张安足数。范模既不类臣斯，体骨未应同诅楚。恍驾孔壁得科斗，真讶岐阳逢石鼓。吁嗟篆法多变化，惆怅简书趋莽卤。不知此字谁挥洒，欲与籀史争参伍。缅想东吴称霸强，曾闻季札听韶濩。一时文物岂无传，千古字书当有祖。后人自合重千金，故物不宜充百堵。拟令仆夫遂携挟，无奈主僧犹吝予。中心往来累暮朝，缠次周流更子午。我昨重来经旧地，卢君已殁归荒土。壁倾僧去物幸存，水濯雨淋文不窳。巴夷那识贵阳春，瓯骆由来贱章甫。世无博雅同赏鉴，独发长吁为收取。终然雄剑起丰城，毕竟明珠还合浦。可怜卢君难复生，赖有阮咸能嗣武。尝临沧海眺三韩，曾入青徐吊梁父。箧里富储金石录，胸中宏辟图书府。愿言持送归宝藏，请共知音辨鱼鲁。
右掖门对雪
作者：王汝玉
朝代：明

东阁旸初起，西山雪尚凝。风沈金铎静，云拥玉楼层。贾谊留宣室，相如卧茂陵。自惭衰朽质，进退两怀冰。
同诸友七宝泉燕集
作者：王汝玉
朝代：明

磴转青岩断，泉归绿窦深。撷芳遵涧曲，列席就萝阴。野迥寒云彻，山昏夕照沈。酒酣情未极，延赏洽幽心。与子乖违后，年华几度更。宁知在兹夕，忽复叙幽情。山月含秋影，风泉急远声。相看吟坐久，中抱有馀清。
同诸友七宝泉燕集·其一
作者：王汝玉
朝代：明

磴转青岩断，泉归绿窦深。撷芳遵涧曲，列席就萝阴。野迥寒云彻，山昏夕照沈。酒酣情未极，延赏洽幽心。
同诸友七宝泉燕集·其二
作者：王汝玉
朝代：明

与子乖违后，年华几度更。宁知在兹夕，忽复叙幽情。山月含秋影，风泉急远声。相看吟坐久，中抱有馀清。
听鹤轩
作者：王汝玉
朝代：明

黄鹤楼头鹤飞去，辽东白鹤知何处。何如结屋凤城西，坐听鹤声来玉宇。玉宇澄清玉镜明，戛然孤响落青冥。天风吹入松窗底，半夜秋生四座声。窗中美人云霄士，素被香绡寒熟睡。惊回一枕小游仙，恍在丹山璚岛里。丹山琼岛綵云深，山中珠树森成林。珠林花开不知数，花开处处皆仙禽。何当飞弄瀛洲月，听取长鸣山石裂。归来一笑蟠桃春，赤壁横江何足说。
周公进旅獒图
作者：王汝玉
朝代：明

皇姬启周剪大商，明堂南面垂衣裳。繄彼西旅宅金方，祗贡厥獒四尺强。能搏猛兽毙封狼，彼韩洎卢乌敢当。太保公奭陈典常，不宝远物迩乃康。所宝惟贤邦则昌，丹青谁为图厥状。表周鸿化垂无疆，永贻训戒示后王，毋肆外欲从禽荒。
和僧见寄三首
作者：王汝玉
朝代：明

师本林卧人，予亦烟栖客。同在一山中，如何未相识。钟鸣松杪风，惆怅生孤忆。鹤飞空林表，人语惊泉间。清景方自悦，所思杳难攀。归云何处至，无复望中山。闻说冥心处，岩栖知几层。磬随夕籁断，香带秋岚凝。寂寂松窗下，孤灯照一僧。
和僧见寄三首·其一
作者：王汝玉
朝代：明

师本林卧人，予亦烟栖客。同在一山中，如何未相识。钟鸣松杪风，惆怅生孤忆。
和僧见寄三首·其三
作者：王汝玉
朝代：明

闻说冥心处，岩栖知几层。磬随夕籁断，香带秋岚凝。寂寂松窗下，孤灯照一僧。
和僧见寄三首·其二
作者：王汝玉
朝代：明

鹤飞空林表，人语惊泉间。清景方自悦，所思杳难攀。归云何处至，无复望中山。
和唐侍读岁除韵
作者：王汝玉
朝代：明

青岁芳华启，玄阴节序穷。寒收灯影里，春入漏声中。弱志怜今异，新怀与旧同。严城冠盖动，炉炭已销红。
和徐高尚同陈胡二文学虎丘游集
作者：王汝玉
朝代：明

中吴饶佳游，兹山极殊观。磅礴踞皋陆，㠝岏轶霄汉。灵岩南蔽亏，震泽西衍漫。岧峣见城堞，参差曕里闬。飞甍凌巘出，绀宇横林奂。馀霞皎夕阴，初旭缛晴旦。宗周昔无象，四国争发难。阖闾绍遗业，傲倪霸东翰。雄图未终毕，宫车忽云晏。年遥代祀忽，世变物情换。深藏閟雨花，曲池幕烟蔓。崖崩留凿纹，石驳馀剑断。诸君美无度，假日穷幽玩。凭峭信多览，吊古亦增叹。伊子旅江壖，接武嗟阻限。聆风仰清穆，披藻羡芬烂。重寻倘能卜，偕行愿相赞。
和徐高尚同陈胡二文学虎丘游集
作者：王汝玉
朝代：明
体裁：五言排律

中吴饶佳游，兹山极殊观。磅礴踞皋陆，㠝岏轶霄汉。灵岩南蔽亏，震泽西衍漫。岧峣见城堞，参差瞻里闬。飞甍凌巘出，绀宇横林奂。馀霞皎夕阴，初旭缛晴旦。宗周昔无象，四国争发难。阖闾绍遗业，傲倪霸东翰。雄图未终毕，宫车忽云晏。年遥代祀忽，世变物情换。深藏閟雨花，曲池幕烟蔓。崖崩留凿纹，石驳馀剑断。诸君美无度，假日穷幽玩。凭峭信多览，吊古亦增叹。伊子旅江壖，接武嗟阻限。聆风仰清穆，披藻羡芬烂。重寻倘能卜，偕行愿相赞。
和故乡诸友见寄
作者：王汝玉
朝代：明

昔别逢条桑，今还值鸣蜩。远游淹辰节，离思结昏朝。水宿我情懑，山栖子志超。半生怀隐止，中道困沦漂。虽积岩壑眷，恒违樵牧招。日归未温席，于迈复扬桡。仍将风波习，再与朋知遥。杳杳寒蓬转，茫茫秋梧飘。感仪宁乏操，慕舄岂无谣。事系竟难解，心悬徒如摇。唯当敦久要，不为岁寒凋。
和靖夜吟图
作者：王汝玉
朝代：明

娟娟霜月夜窗虚，隐几看花乐有馀。心事暗香疏影里，平生不作茂陵书。
和高季迪将进酒
作者：王汝玉
朝代：明

君不见云中月，清光乍圆还又缺。又不见枝上花，容华不久落尘沙。一生一死人皆有，绿鬓朱颜岂能久。樽前但使酒如渑，肘后何须印悬斗。咸阳黄犬叹已迟，至今千载令人嗤。请看古来功业士，何如陌上游冶儿。百年飘忽寄宇内，日日欢游能几岁。劝君莫惜囊中金，但趁生前常买醉。临邛垆头绿蚁香，柳花卷雪春茫茫。吴姬越女邀相向，痛饮须尽三千觞。兴来狂笑纵所适，慎勿畏它权贵客。东风吹落头上巾，此日独醒端可惜。一朝绮罗生网尘，妆楼空锁青娥人。酒星不照九泉下，孤鸟自哢山花春。解我金貂，脱君素裘，白日既没，秉烛遨游。君为我舞，我为君歌，歌舞相合，其如乐何？
咏中庭幽兰寄曾日彰练声伯
作者：王汝玉
朝代：明

中庭有幽兰，贞独信为美。移根自泽阴，托荫近堂趾。敷叶恒披绿，抽茎复攒紫。桃李讵能方，荇茝或可比。纫之佩服间，足以赠君子。
咏侄孙镛扇
作者：王汝玉
朝代：明

我昨承恩赐告还，杖藜时到海虞山。十年湖海狂游迹，暂喜登临一日閒。
咏兔
作者：王汝玉
朝代：明

芳草满陂绿，草中狂兔行。只今罢虞猎，来去任纵横。青松郁如盖，下有兔爰爰。徘徊知何事，应待望舒圆。
咏兔·其一
作者：王汝玉
朝代：明

芳草满陂绿，草中狂兔行。只今罢虞猎，来去任纵横。
咏兔·其二
作者：王汝玉
朝代：明

青松郁如盖，下有兔爰爰。徘徊知何事，应待望舒圆。
哀故友
作者：王汝玉
朝代：明
体裁：五言排律

宇宙经纷溃，江湖减旧知。可怜今日泪，又为故人垂。我昔叨乡榜，君方谒泮池。虽当童稚岁，早见老成姿。灵凤初辞穴，神驹不受羁。昂昂呈骨格，采采濯威仪。自合凌丹汉，应须置玉墀。风烟一飘散，寒暑久乖离。杜曲身弥困，盈川誉日驰。停云空怅望，落月累成思。郭外閒投迹，山中喜践期。绛纱新帐设，綵笔丽词摛。志趣朋侪畏，才华月旦推。吾徒获佳侣，乡校遇良师。几度联徐榻，常因入董帷。夜吟灯数剪，昼论晷频移。村转千花里，山蟠巨泽湄。知将遂栖隐，正拟得攀随。不意干戈变，俄惊衽席疑。片时殊宠辱，反掌易安危。骨肉归何处，精灵失所之。慈亲痛钳赭，爱子陷囚缧。薤露行歌杳，铭旌返葬迟。伊人乃如此，造物竟奚为。大厦轰霆震，连冈烈火滋。那能分玉石，岂复惜栌榱。有礼行哀问，无家致吊辞。昨来过寓所，但觉益凄其。欲秉中郎笔，难书有道碑。天秋气萧爽，日夕影参差。暗壁封苔晕，虚窗罥网丝。题閒桂泉咏，酒罢浒溪卮。中散琴安在，山阳笛自悲。伤今腕方扼，感逝颊重支。剑化丰城后，珠沈合浦时。徒然歌楚些，魂断不堪追。
哀故友
作者：王汝玉
朝代：明

宇宙经纷溃，江湖减旧知。可怜今日泪，又为故人垂。我昔叨乡榜，君方谒泮池。虽当童稚岁，早见老成姿。灵凤初辞穴，神驹不受羁。昂昂呈骨格，采采濯威仪。自合凌丹汉，应须置玉墀。风烟一飘散，寒暑久乖离。杜曲身弥困，盈川誉日驰。停云空怅望，落月累成思。郭外閒投迹，山中喜践期。绛纱新帐设，綵笔丽词摛。志趣朋侪畏，才华月旦推。吾徒获佳侣，乡校遇良师。几度联徐榻，常因入董帷。夜吟灯数剪，昼论晷频移。村转千花里，山蟠巨泽湄。知将遂栖隐，正拟得攀随。不意干戈变，俄惊衽席疑。片时殊宠辱，反掌易安危。骨肉归何处，精灵失所之。慈亲痛钳赭，爱子陷囚缧。薤露行歌杳，铭旌返？迟。伊人乃如此，造物竟奚为。大厦轰霆震，连冈烈火滋。那能分玉石，岂复惜栌榱。有礼行哀问，无家致吊辞。昨来过寓所，但觉益凄其。欲秉中郎笔，难书有道碑。天秋气萧爽，日夕影参差。暗壁封苔晕，虚窗罥网丝。题閒桂泉咏，酒罢浒溪卮。中散琴安在，山阳笛自悲。伤今腕方扼，感逝颊重支。剑化丰城后，珠沈合浦时。徒然歌楚些，魂断不堪追。
哀解开先
作者：王汝玉
朝代：明

胜国运终圮，潢池争弄兵。惟公起儒素，志在安苍生。风尘昧寰宇，揽辔思澄清。誓将双龙剑，截海屠长鲸。西江数十郡，寇盗纷纵横。公时奉朝命，慷慨辞帝京。翩然乘单舸，万里东南行。父老睹汉仪，箪壶欣并迎。间出敌人壁，重完吉安城。檄书传将臣，戮力扫搀抢。当时忠义徒，猛气冲冠缨。指期定恢复，奋激争摅诚。惜哉事已去，雄图竟无成。狂澜既溃决，孤柱安能撑。徒挥鲁阳戈，难挽落日倾。至今悲歌士，闻风为吞声。鲁连游邯郸，片言定纷争。谢传起东山，谈笑江左宁。嗟公虽不偶，千古同高情。可怜流俗子，锱铢论重轻。安知壮夫节，成败何足评。余亦抱奇伟，囊锥常愿呈。慕公一寸心，金石同坚贞。布衣忧社稷，任重居公卿。九原不复作，长些衷难平。赋诗继七哀，雪泪风悲鸣。
哭曹给事
作者：王汝玉
朝代：明

署职居仙禁，分曹掌士师。那知弥月病，永间百年期。堂有衰龄母，家无主祭儿。亲交临旅榇，向哭有馀悲。秋色凄丹旐，惊飙飒素帏。文成贾生赋，舞罢老莱衣。草圣从今绝，交情感昔非。那堪愁正切，邻笛怨馀晖。
哭曹给事·其一
作者：王汝玉
朝代：明

署职居仙禁，分曹掌士师。那知弥月病，永间百年期。堂有衰龄母，家无主祭儿。亲交临旅榇，向哭有馀悲。
哭曹给事·其二
作者：王汝玉
朝代：明

秋色凄丹旐，惊飙飒素帏。文成贾生赋，舞罢老莱衣。草圣从今绝，交情感昔非。那堪愁正切，邻笛怨馀晖。
唐宫七夕图
作者：王汝玉
朝代：明

花萼人归锁画楼，长生殿里看牵牛。关山风雨闻铃夜，赢得銮舆事远游。
商贾行
作者：王汝玉
朝代：明

扬州桥南有贾客，船中居处无家宅。生涯常在风波间，名姓不登乡吏籍。前年射利向蛮方，往平行贩越海洋。归来戴货不知数，黄金绕身帛满箱。小妇长干市中女，能舞柘枝歌白苧。生男学语未成音，已教数钱还弄楮。陌头车轮声格格，耕夫卖牛买商舶。
夜坐
作者：王汝玉
朝代：明

牢落它乡客，凄凉独夜魂。残灯孤馆静，斜月小窗昏。苏子裘虽弊，张仪舌尚存。此生穷达事，不必问乾坤。夜坐乡愁切，灯前客影孤。高天初上月，群树正啼乌。漂泊更新节，蹉跎困壮图。此心独未朽，匣内有阴符。
夜坐·其一
作者：王汝玉
朝代：明

牢落它乡客，凄凉独夜魂。残灯孤馆静，斜月小窗昏。苏子裘虽弊，张仪舌尚存。此生穷达事，不必问乾坤。
夜坐·其二
作者：王汝玉
朝代：明

夜坐乡愁切，灯前客影孤。高天初上月，群树正啼乌。漂泊更新节，蹉跎困壮图。此心独未朽，匣内有阴符。
太白观泉扇面为周上舍赋
作者：王汝玉
朝代：明

芙蓉五朵插青天，百尺飞流霁雪悬。我欲乘槎上天去，不知何处访诗仙。
奉和御制塔影诗
作者：王汝玉
朝代：明

金仙设教传人间，法王阐化抽玄关。遂看灵谷是灵鹫，还指东山为雪山。钟声晓逐湖声起，江月芒寒天似水。弘敷大法起秋毫，弥满三千大千里。昆崙之水决黄河，滔滔一派东流波。人生真源无滞碍，何用平地生遮罗。乌飞兔走朝还昧，春去秋来递更代。若能澄净不生尘，千古灵根镇长在。世间何色与何空，空色由来何异同。岸上花开水边影，分明空色有无中。谁言金石终成毁，须信真空有真体。东园卉木万般新，独数姚黄并魏紫。世人实解消群惑，枥骥终然脱徽纆。春风得意骋康衢，长日遨游趋乐国。大漠群山葱岭西，法王曾此导沈迷。只今谒帝到中土，法雨洒出红玻瓈。人喜迁乔出幽谷，快披云雾曕晴煜。天风吹送天花来，万壑千岩总芬馥。紫霄复见发神光，祥云五色连苍茫。金莲花开遍古柏，宝塔倒影来长廊。回望凤城才咫尺，都人瞻仰无晨夕。倾心愿效鹿衔花，毕竟顿忘驹过隙。小臣幸预登香台，周瞰玉宇消轻埃。天书煌煌丽云汉，龙鸾腾舞奎文开。青山尽是烟霞绕，玉树珠林相皎皎。法王长赞太平年，九重阊阖春初晓。
奉和御制塔影诗
作者：王汝玉
朝代：明
体裁：古风

金仙设教传人间，法王阐化抽玄关。遂看灵谷是灵鹫，还指东山为雪山。钟声晓逐湖声起，江月芒寒天似水。弘敷大法起秋毫，弥满三千大千里。昆崙之水决黄河，滔滔一派东流波。人生真源无滞碍，何用平地生遮罗。乌飞兔走朝还昧，春去秋来递更代。若能澄净不生尘，千古灵根镇长在。世间何色与何空，空色由来何异同。岸上花开水边影，分明空色有无中。谁言金石终成毁，须信真空有真体。东园卉木万般新，独数姚黄并魏紫。世人实解消群惑，枥骥终然脱徽纆。春风得意骋康衢，长日遨游趋乐国。大漠群山葱岭西，法王曾此导沈迷。只今谒帝到中土，法雨洒出红玻瓈。人喜迁乔出幽谷，快披云雾瞻晴煜。天风吹送天花来，万壑千岩总芬馥。紫霄复见发神光，祥云五色连苍茫。金莲花开遍古柏，宝塔倒影来长廊。回望凤城才咫尺，都人瞻仰无晨夕。倾心愿效鹿衔花，毕竟顿忘驹过隙。小臣幸预登香台，周瞰玉宇消轻埃。天书煌煌丽云汉，龙鸾腾舞奎文开。青山尽是烟霞绕，玉树珠林相皎皎。法王长赞太平年，九重阊阖春初晓。
奉和御制诗
作者：王汝玉
朝代：明

如来有法名圆觉，圆觉由心不由学。虚灵本体镇长存，炯然独照群昏烁。烁尽群昏烦恼无，碧天湛湛秋皎如。坐卧行藏皆自在，澄波不种一葭芦。灵山大义曾宣演，了义何须语重转。智者能通脱枯壳，凡夫未达抽空茧。纷纷世上醉梦身，瞆瞆不知求正因。羊肠九折问舟楫，鲸涛万里寻车轮。皇天命我圣天子，普济群迷敷治理。八荒四裔总陶甄，沈溺颠连悉扶起。法王演教阐大成，圆机慧性由三生。朅来谒帝驻灵谷，天籁皆为天乐殾。弘陈今古茫茫劫，须解夙生修净业。自然骋驾上康衢，脱却迷途山万叠。都人向仰骈阗来，祇园复见琪花开。恍疑手扳南斗柄，身登十二璚楼台。又如亲睹释迦佛，路入雪山高嵂崛。和风丽日浩无边，五色神光互照歘。黄金座上示尊严，绿水芙蓉色相兼。或时出定还入定，瑩然银海涵霜蟾。益知静默为真法，文字徒廑辞霅霅。青阳一夕到东园，九土根荄悉萌甲。真诠信不在支离，试看腐草光差差。神通变现皆至理，天造地设非人为。佛教阴能翊皇度，众人快睹争披雾。天书㶷赫粲云章，侍从群臣难继赋，顿令山水皆清妍。洞庭钜野张钧天。奎光煌煌同佛日，照我皇明圣祚万万千千年。
奉和御制诗
作者：王汝玉
朝代：明
体裁：古风

如来有法名圆觉，圆觉由心不由学。虚灵本体镇长存，炯然独照群昏烁。烁尽群昏烦恼无，碧天湛湛秋皎如。坐卧行藏皆自在，澄波不种一葭芦。灵山大义曾宣演，了义何须语重转。智者能通脱枯壳，凡夫未达抽空茧。纷纷世上醉梦身，瞆瞆不知求正因。羊肠九折问舟楫，鲸涛万里寻车轮。皇天命我圣天子，普济群迷敷治理。八荒四裔总陶甄，沈溺颠连悉扶起。法王演教阐大成，圆机慧性由三生。朅来谒帝驻灵谷，天籁皆为天乐殾。弘陈今古茫茫劫，须解夙生修净业。自然骋驾上康衢，脱却迷途山万叠。都人向仰骈阗来，祇园复见琪花开。恍疑手扳南斗柄，身登十二璚楼台。又如亲睹释迦佛，路入雪山高嵂崛。和风丽日浩无边，五色神光互照歘。黄金座上示尊严，绿水芙蓉色相兼。或时出定还入定，莹然银海涵霜蟾。益知静默为真法，文字徒廑辞霅霅。青阳一夕到东园，九土根荄悉萌甲。真诠信不在支离，试看腐草光差差。神通变现皆至理，天造地设非人为。佛教阴能翊皇度，众人快睹争披雾。天书㶷赫粲云章，侍从群臣难继赋，顿令山水皆清妍。洞庭钜野张钧天。奎光煌煌同佛日，照我皇明圣祚万万千千年。
婕妤怨
作者：王汝玉
朝代：明

长信秋风起，昭阳夜月明。相看一步地，各自不胜情。歌声何处动，独立又黄昏。自愁成感叹，不是怨君恩。
婕妤怨·其一
作者：王汝玉
朝代：明

长信秋风起，昭阳夜月明。相看一步地，各自不胜情。
婕妤怨·其二
作者：王汝玉
朝代：明

歌声何处动，独立又黄昏。自愁成感叹，不是怨君恩。
孟母断机图为练母沈夫人寿
作者：王汝玉
朝代：明

匹缣不易成，纷绪不易治。如何孟氏母，剪断机中丝。机中丝断犹可理，覆篑成山宁可止。子贤著德炳日星，母教垂名耀青史。练埙伯仲纯孝资，蚤年英拔非凡儿。趋庭既承严父训，慈闱化导犹孜孜。隆冬盛暑功弗间，灯窗常听乌翻枝。突然已弁思报德，寸草难答三春晖。千年桃实瑶池后，酒进三觞乐初奏。手持孟母断机图，拜向亲前祝亲寿。双亲鹤发皓垂肩，兰玉参差争秀妍。自言儿虽匪敢窥前哲，母氏特比孟母贤。儿容既婉母颜悦，庭户蔼蔼春风边。我闻百行孝居首，埙孝于今信希有。袖怀三橘奉亲尝，卧获双鱼适亲口。岂如比亲古贤母，埙也爱亲心更厚。独怜綵衣游未归，王孙芳草几萋其。版舆每御高堂上，空对画图思见儿。庭前幸有孙枝茂，买肉食之须此时。会待陈情能奉表，我当重赋断机诗。
宁戚饭牛图
作者：王汝玉
朝代：明

宁辞掩骭褐衣单，叩角长歌坐夜阑。有志欲逢尧舜禅，如何功止霸齐桓。
客怀
作者：王汝玉
朝代：明

水流花谢总无情，卧病漳滨百感生。自笑田园荒旧业，却将文字觅虚名。春来又见群芳动，老去都无一事成。故里莺花应念我，行将长揖谢公卿。夜静灯寒独掩关，满窗风雨响珊珊。客中自信贫非病，老去方知懒是閒。寺远无寻僧作伴，林深思与鹤同还。枕边又听朝钟动，忆簉鹓鸿缀末班。
客怀
作者：王汝玉
朝代：明

缝掖谁云是旧衣，故山终负采春薇。时清懒上王通策，病久常閒董子帷。寰宇载逢新节至，江湖终觉故人稀。半生多少关心事，空学庄生蝶梦飞。
客怀·其一
作者：王汝玉
朝代：明

水流花谢总无情，卧病漳滨百感生。自笑田园荒旧业，却将文字觅虚名。春来又见群芳动，老去都无一事成。故里莺花应念我，行将长揖谢公卿。
客怀·其一
作者：王汝玉
朝代：明

零落栖迟一病人，莺花正遇帝城春。途穷不肯轻垂泪，道在长甘固守贫。陋巷草深前夜雨，空斋甑掩昨宵尘。杜陵何事真愚拙，却欲虞廷自许身。
客怀·其三
作者：王汝玉
朝代：明

夜静灯寒独掩关，满窗风雨响珊珊。客中自信贫非病，老去方知懒是閒。寺远无寻僧作伴，林深思与鹤同还。枕边又听朝钟动，忆簉鹓鸿缀末班。
宿徐良夫宅留别
作者：王汝玉
朝代：明

月中人语歇，松子落空山。高树风初向，閒灯门半关。今宵暂同宿，明发惆孤还。别有重来兴，溪阴莫雪间。
寄北京韩院使
作者：王汝玉
朝代：明

分别长干不记年，南楼明月几回圆。情生疏雨残灯后，人在重云远树边。此地寒销葭管夜，南方春近杏花天。嗟余久抱漳滨疾，愿捡书囊启秘传。
寄友
作者：王汝玉
朝代：明

不见熙真久，此心将奈何。每因佳节换，倍觉别愁多。驻景功应熟，居閒气转和。无由联夜榻，清月照窗萝。寂寂重扉掩，天秋夕气新。风前初落叶，灯下未眠人。直道其如命，无谋只任真。忧心似衰草，惟待发阳春。
寄友
作者：王汝玉
朝代：明

莺歇江乡杜宇悲，故人遥望久乖离。梦因春尽归常切，书为山遥寄每迟。疏雨林边寻古寺，夕阳岭下谒荒祠。匆匆已负瑶华约，别有西风桂子期。
寄友·其一
作者：王汝玉
朝代：明

不见熙真久，此心将奈何。每因佳节换，倍觉别愁多。驻景功应熟，居閒气转和。无由联夜榻，清月照窗萝。
寄友·其二
作者：王汝玉
朝代：明

寂寂重扉掩，天秋夕气新。风前初落叶，灯下未眠人。直道其如命，无谋只任真。忧心似衰草，惟待发阳春。
寄友人
作者：王汝玉
朝代：明

世味浑忘却，身心得少閒。临池看白发，把酒对青山。经史三馀外，桑麻十亩间。优游期卒岁，宁料阻时艰。
寄吴中故人
作者：王汝玉
朝代：明

乡心离思共依依，吴水吴山怅久违。客里频看流景换，老来偏感故人稀。百花僧舍思携酒，细雨春林忆采薇。一枕飘零江海梦，夜深空趁蝶交飞。
寄曾先生
作者：王汝玉
朝代：明

理世方招纳，君何独避名。遨游遍山水，谈笑却簪缨。身与閒云侣，心将世事轻。吴山旧栖托，应是为莼羹。月色经秋半，怀君今夜心。徒然期晤语，翻此间徽音。烟寺微钟度，江城远柝沈。何当一乘兴，摇艇款溪阴。
寄曾先生·其一
作者：王汝玉
朝代：明

理世方招纳，君何独避名。遨游遍山水，谈笑却簪缨。身与閒云侣，心将世事轻。吴山旧栖托，应是为莼羹。
寄曾先生·其二
作者：王汝玉
朝代：明

月色经秋半，怀君今夜心。徒然期晤语，翻此间徽音。烟寺微钟度，江城远柝沈。何当一乘兴，摇艇款溪阴。
寄王秀才
作者：王汝玉
朝代：明

无事互相倚，孰能察其微。群贤溢天阶，独子偃岩扉。虽云缺华绶，自顾有斑衣。人生各异立，志者当庶几。江山入秋气，草木凋芳菲。苍然贞松质，岁晚有馀辉。
寄略道权上人
作者：王汝玉
朝代：明

长干寺里访清游，花落花开几度秋。望断碧云人不见，夜深飞梦到扬州。
寄耕渔子徐良夫
作者：王汝玉
朝代：明

理世无遗逸，君何独遁逃。方知唐虞盛，乃遂巢由高。耕田中吴野，下钓五湖涛。帝力我安有，熙然纵游遨。
寄虞公务
作者：王汝玉
朝代：明

泛泛踪难定，皇皇思每惊。岁年知几换，书剑竟何成。多雨江村夜，孤灯客馆清。此时谁共语，唯念昔同盟。
寄衣曲
作者：王汝玉
朝代：明

素练辞机夜捣砧，乌啼桐井月移阴。三年异域无来信，万里征衣寄别心。霜重已忘刀尺冷，风高长忆塞垣深。荣勋莫在班超后，日日空闺待好音。
寄陈嗣初
作者：王汝玉
朝代：明

昭代鲜遗逸，夫人尚沉沦。岂无乘时志，华发有慈亲。倾家具甘旨，励操守清贫。蹉跎四十载，抱洁将终身。嗟我愧非才，叨陪侍从臣。荐章岂所惜，知子情未伸。沧海风霜晚，故苑芳华新。勉焉慎自保，綵服高堂春。
寒江独钓图
作者：王汝玉
朝代：明

空江不见人，飞雪纷如剪。独有垂钓翁，孤舟水云远。
寒江送别
作者：王汝玉
朝代：明

结束辞亲去，王程恐后期。河梁送行处，江路变寒时。落月它乡梦，孤云旧里思。及瓜当有代，觐省未应迟。
寿董学士
作者：王汝玉
朝代：明

昔将忠荩事先皇，南去归来两鬓霜。德重三朝兼傅相，名高四海仰文章。承恩曾赐金莲炬，退食新开绿野堂。天上忽颁宸翰降，奎星午夜动辉光。金章殿下日初移，白玉堂深午漏迟。后进咸宗邹鲁学，满朝皆识帝王师。新承鸠杖颁恩日，正值蟠桃会宴时。圣主只今方倚重，未容归践赤松期。
寿董学士·其一
作者：王汝玉
朝代：明

昔将忠荩事先皇，南去归来两鬓霜。德重三朝兼傅相，名高四海仰文章。承恩曾赐金莲炬，退食新开绿野堂。天上忽颁宸翰降，奎星午夜动辉光。
寿董学士·其二
作者：王汝玉
朝代：明

金章殿下日初移，白玉堂深午漏迟。后进咸宗邹鲁学，满朝皆识帝王师。新承鸠杖颁恩日，正值蟠桃会宴时。圣主只今方倚重，未容归践赤松期。
少年行
作者：王汝玉
朝代：明

出身本六郡，结爱入三川。旧是良家子，新从侠少年。黄金装剑珥，绿锦制鞍鞯。笑杀成都客，穷居事草玄。
山斋
作者：王汝玉
朝代：明

斋居在山中，长日人来少。石坛花落多，时有东风扫。
山月轩
作者：王汝玉
朝代：明

九山有月明如镜，月色山光互辉映。君家故业隐山中，几度独吟秋夜静。夜静山谷月倍明，看山对月有馀情。一轮艳彩河边树，数点螺鬟天际青。自从来作京华客，何处却看山月色。凤凰台下晚春时，石头城畔凉秋夕。新月还同旧月华，故山回首是天涯。但喜人生逢赏事，那知明月落谁家。知君名纪神仙阙，桂子含香待攀折。行看直舍伫花阴，未许还山重对月。
山行
作者：王汝玉
朝代：明

萝茑阴中是几家，青山数转到门斜。桃源祇在鸡声里，不用缘溪认落花。
平安南诗
作者：王汝玉
朝代：明

圣恩涵万国，蛮夷犯天纲。宽刑冀或改，怙终弥弗臧。神人咸愤怒，天兵临南荒。虎贲八十万，士马皆精强。陆行震山谷，水涉腾海洋。逆徒敢来拒，一鼓如驱羊。谁云富良险，坦若履康庄。谁云连栅固，易若摧枯杨。胁从悉罔治，渠魁独奔亡。王师疾如飞，追逐穷潜藏。大索捣巢穴，如入无人乡。生擒尽遗类，凯奏军威扬。遂令炎服表，禾黍秋芒芒。昔陷狐狸窟，今蒙帝泽滂。父老馈箪壶，士女来元黄。捷书报天下，欢抃声洋洋。平淮美宪宗，江汉赞宣王。小臣忝朝列，称颂进明光。愿言祈圣寿，万万同天长。
张志和
作者：王汝玉
朝代：明

风蓑雨笠几经春，流水桃花一钓纶。身世自甘成两弃，翻然终愧有莘人。
怀云图
作者：王汝玉
朝代：明

九疑之山多白云，游子望云长忆亲。亲亲迢迢几千里，目断西风愁绿蘋。斑竹岗连故乡路，天涯遥指云飞处。空山秋深霜露寒，落叶萧萧垄头树。垄树叶落春还生，人生一去如流星。百年抱恨不能尽，精卫空欲填沧溟。何当寄语洞庭湖上风，为尔扫却行云空。楚天一碧望无际，綵衣梦舞春花中。
怀范宗文
作者：王汝玉
朝代：明

君去遨游尚未归，北风吹雪正霏霏。悬知此日生涯薄，应悔平时直道非。舟泊空江闻雁断，路逢寒草过人稀。吴兴巨室多豪杰，谁识当年旧绣衣。
怡亲堂
作者：王汝玉
朝代：明

务本承先业，逃玄事养真。虽云各求志，却喜共怡亲。棣萼联芳日，斑衣竞舞春。我寻纯孝传，端不愧前人。
惠山留别诸友
作者：王汝玉
朝代：明

名山蕴真气，地脉显灵液。澄源古石深，乳窦寒泉滴。锵锵激清响，湛湛凝沈碧。中朝赐告还，杖策遂登历。因寻禅栖侣，复值亲知客。芳兰袭华裾，嘉羞荐瑶席。诸公属青年，愧我发垂白。同逢圣明代，欢乐殊未极。明晨将戒行，分袂欲成戚。后会良有期，别离何足惜。京华望东吴，云树才咫尺。
房山竹
作者：王汝玉
朝代：明

辋川昔画铁钩锁，满幅纵横凤毛堕。澄心初画金错刀，烟梢数叶风萧萧。房山挺出文苏后，近代谁能出其右。綵毫挥成玉两枝，弄晴带雨青猗猗。此君真得写神手，宛然空谷相逢时。吴兴洒瀚飞霜雪，名画名书称二绝。风流一代属儒家，什袭珍藏宜检阅。
拙斋为徐希孟赋
作者：王汝玉
朝代：明

抱瓮良独苦，桔槔殊可珍。何为汉阴叟，不肯丧其淳。古道去云远，浇风荡天真。营营趋巧智，扰扰逐迷津。之子慕高尚，游心葛天民。闭门守质朴，事此百年身。繁荣媚芳节，百卉悴严晨。人生有恒理，安用常忧辛。
挽吴处士
作者：王汝玉
朝代：明

平生晦迹卧林扃，太史应占处士星。十亩桑榆閒暮景，一蓑烟雨钓寒汀。遗安已得庞公计，传后无烦韦氏经。欲挹高风何处问，兰陵冢上有新铭。烟霞深掩故山扉，投老林泉一布衣。野梦不萦青琐闼，閒情常在白鸥矶。藏书箧满传家远，种秫田多带雨肥。忽厌尘寰向何处，青松寂寂锁斜晖。
挽吴处士·其一
作者：王汝玉
朝代：明

平生晦迹卧林扃，太史应占处士星。十亩桑榆閒暮景，一蓑烟雨钓寒汀。遗安已得庞公计，传后无烦韦氏经。欲挹高风何处问，兰陵冢上有新铭。
挽吴处士·其二
作者：王汝玉
朝代：明

烟霞深掩故山扉，投老林泉一布衣。野梦不萦青琐闼，閒情常在白鸥矶。藏书箧满传家远，种秫田多带雨肥。忽厌尘寰向何处，青松寂寂锁斜晖。
挽唐愚士二首
作者：王汝玉
朝代：明

久入平津阁，新趋禁掖门。宾筵存旧礼，翰苑荷殊恩。竟抱漳滨疾，俄招楚泽魂。不堪愁绝处，邻笛怨黄昏。飘风翻穗幕，落日闪丹旌。未展生前志，空遗殁后名。托交知己任，执绋故人情。旅榇东归处，凄然泪满缨。
挽唐愚士二首·其一
作者：王汝玉
朝代：明

久入平津阁，新趋禁掖门。宾筵存旧礼，翰苑荷殊恩。竟抱漳滨疾，俄招楚泽魂。不堪愁绝处，邻笛怨黄昏。
挽唐愚士二首·其二
作者：王汝玉
朝代：明

飘风翻穗幕，落日闪丹旌。未展生前志，空遗殁后名。托交知己任，执绋故人情。旅榇东归处，凄然泪满缨。
挽唐愚士二首·其二
作者：王汝玉
朝代：明
体裁：五言律诗

飘风翻繐幕，落日闪丹旌。未展生前志，空遗殁后名。托交知己任，执绋故人情。旅榇东归处，凄然泪满缨。
挽学士王达善
作者：王汝玉
朝代：明

缟纻论交两少年，相逢不觉共华颠。蓬沙紫塞怜分袂，风雨青灯忆对眠。投老喜看居内相，抱疴忽报掩重泉。九龙山下梁溪路，目极丹旌思黯然。
挽庐陵萧先生
作者：王汝玉
朝代：明

德行称先辈，威仪式后生。青山初晦迹，丹阙早知名。方逐搏鹏举，俄惊赋鵩成。读君匡世策，雪泪洒长缨。出处恒师古，忧伤每感今。展禽将比迹，贾谊本同心。江右仪刑在，天南岁月深。有经传令子，身没胜籯金。
挽庐陵萧先生·其一
作者：王汝玉
朝代：明

德行称先辈，威仪式后生。青山初晦迹，丹阙早知名。方逐搏鹏举，俄惊赋鵩成。读君匡世策，雪泪洒长缨。
挽庐陵萧先生·其二
作者：王汝玉
朝代：明

出处恒师古，忧伤每感今。展禽将比迹，贾谊本同心。江右仪刑在，天南岁月深。有经传令子，身没胜籯金。
挽林先生
作者：王汝玉
朝代：明

林公生胜国，卓荦志不群。蚤岁尝膴仕，老年遭世屯。豺虎相啖食，龙蛇方未分。三吴各都会，白昼昏风尘。乐土成割据，江山陷沈沦。公时遂长遁，閟迹潜荆榛。不冠亦不带，佯狂称散人。誓将沮溺俦，甘与原宪贫。违俗本全节，洁身非乱伦。皇明靖六合，万国咸来宾。伯夷洎吕望，歘然兴海滨。繄公岂无志，弹冠乘道津。奈兹筋力衰，终作草莽臣。昔在八姓日，翠华屡更新。嗟嗟冯太师，累世秉国钧。何如郑云叟，独不挂缨绅。观公秉高谊，异代同清芬。令子抱材器，恭逢尧舜君。苍苍示昭鉴，公郁从兹伸。凤翔千仞仪，豹变南山文。终为明世瑞，垂辉耀千春。九原或可作，些酒招歌魂。
挽毛国子
作者：王汝玉
朝代：明

投荒知几载，拜阙始逾年。正喜经帏设，俄惊客馆捐。病妻嗟失倚，弱息叹谁怜。重听山阳笛，含悽彻九泉。
挽王之常先生
作者：王汝玉
朝代：明

生平英迈薄秋云，野鹤飘摇迥不群。早岁常怀千里志，莫年空卧五湖濆。嗟无嗣子题新主，幸有诸孙辑旧文。不识浒山先垄下，谁书徵士表清芬。
挽邵处士
作者：王汝玉
朝代：明

雅望推乡里，清风播缙绅。抱才犹未展，赍志竟长沦。兰邑溪堂静，椒峰垄树新。幽光当不泯，钜笔勒贞珉。
挽金洲吴处士
作者：王汝玉
朝代：明

有士抱高节，逍遥在林丘。布衣轻组绶，天爵傲公侯。心逐閒云卷，身随野鹤游。何由歌楚些，荐藻谒金洲。脱迹浮名外，游心太古先。一经传后似，独行继前贤。高致由泉石，清风表墓阡。行人徒仰止，洒泪绿萝烟。
挽金洲吴处士·其一
作者：王汝玉
朝代：明

有士抱高节，逍遥在林丘。布衣轻组绶，天爵傲公侯。心逐閒云卷，身随野鹤游。何由歌楚些，荐藻谒金洲。
挽金洲吴处士·其二
作者：王汝玉
朝代：明

脱迹浮名外，游心太古先。一经传后似，独行继前贤。高致由泉石，清风表墓阡。行人徒仰止，洒泪绿萝烟。
文会轩
作者：王汝玉
朝代：明

我昔骋逸辔，艺苑穷遨游。济济集时彦，高谈极殷周。质文相炳焕，探索入元幽。道漓秦汉际，真源失其流。圣代复淳古，唐虞共鸿猷。诸生抱奇志，圣学思探求。开轩黉宫里，师友更倡酬。清风杏坛来，冲襟散烦忧。愿言崇令德，期与颜曾俦。
斗牛图
作者：王汝玉
朝代：明

时雨新收芳草绿，水田犁歇春耕足。牧童高卧古树阴，陇上閒牛自相触。各争胜负气转雄，不知为私还为公。应笑当年挂书者，误随李密游山东。
新秋寄远
作者：王汝玉
朝代：明

梧桐露零金井寒，芙蓉水减银塘宽。社日湘帘送双燕，素尘宝扇愁孤鸾。新丝织就鸳鸯绮，并刀裁作合欢被。古岩桂吐月半轮，澄空雁来人万里。星斗迢迢凉夜长，音书几日到辽阳。封侯早系黄金印，莫负君家白玉堂。
新秋早朝
作者：王汝玉
朝代：明

宫井梧桐叶乍飞，新凉先到侍臣衣。苍龙阙上银河转，丹凤楼头玉漏稀。宿卫分行环辇路，夕郎鸣佩出仙闱。嗟余虎观叨陪从，簪笔惭无补万几。
方壶画
作者：王汝玉
朝代：明

紫府深沉白昼闲，仙人归去邈难攀。当时暂谪来尘世，写遍江南雨后山。
早朝侍漏题杨谕德竹
作者：王汝玉
朝代：明
体裁：七言绝句

禁钟才动晓风微，新竹疏疏对锁闱。不是日高帘不捲，怕教空翠湿朝衣。
早朝待漏题杨谕德竹
作者：王汝玉
朝代：明

禁钟才动晓风微，疏竹翛翛对琐闱。非是日高帘不卷，怕教空翠湿朝衣。
春夜对雨
作者：王汝玉
朝代：明

远漏沈馀滴，空斋梦乍阑。灯摇风影乱，窗掩雨声寒。节序愁中驶，莺花客里残。故园归去晚，惆怅负春兰。
春日左掖门闻莺和郑孟宣助教
作者：王汝玉
朝代：明

落絮飞花满禁城，万年枝上一莺鸣。全非幽谷閒关调，总是东风宛转声。啼处尚含求友意，断时犹带惜春情。朝回左掖门前听，疑是仙韶奏九成。
春晓美人图
作者：王汝玉
朝代：明

梨花埭上鸡鸣早，十二璚楼天乍晓。东风不动绿杨丝，云母窗空春悄悄。银屏复帐掩鲛绡，遮断蓬山海路遥。鬓乱钗横双凤亸，玻瓈枕上不胜娇。谁将鹦鹉偷调弄，惊散瑶台合欢梦。金盘仙掌日华高，小苑花枝露痕重。小玉薰残苏合香，临鸾先学理新妆。合欢欲起愁无力，满院绿阴春昼长。
春风堂
作者：王汝玉
朝代：明

昔年有士游程门，弥月坐绝春风温。清芬相传数百载，族姓喜见云初孙。早年负笈登太学，宰邑佐郡多承恩。公馀退食高堂下，右史左图供讨论。大书春风揭华扁，仰止先哲今如存。恍然心目若亲灸，不异当时和气暄。我闻游杨尝立雪，太山岩岩师道尊。大贤设教岂矛盾，万善殊途同一源。吁嗟道丧向千载，古圣奥义多湮沦。斯文未泯出天意，笃生河南弟与昆。玄言立德示矜式，垂训万世开蒙昏。犹如长夜方未晓，朝阳忽起光燉燉。春风堂中春寂寂，之子独坐无烦喧。更歌浴沂咏归罢，俯视满庭芳草蕃。悠然真趣非外假，欲写心素应忘言。
普大云水仙
作者：王汝玉
朝代：明

洛浦仙人绰约姿，凌波尘起袜罗时。何年化作天花起，来散灵山大会期。
望云思亲图
作者：王汝玉
朝代：明

神京望弋阳，苍山二千里。游子思严亲，遥瞻白云起。白云飞来上青天，倏忽变化长风前。朝随五老峰头雨，莫带香炉顶上烟。尔家迢迢白云下，别来几见流光谢。常将一片思归心，飞逐孤云落亲舍。知尔青年才思丰，置身况在柏台中。好从云去为甘泽，忠孝兼全比狄公。
杂诗
作者：王汝玉
朝代：明

世代宅三辅，遨游遍南都。南都繁华地，郁郁帝王居。朱宫夹驰道，丹阙俯清渠。东眺金张第，西瞻许史庐。南邻击钟鼓，北里鸣匏竽。平明朝谒散，幰盖溢亨衢。日夕未能止，鸡鸣复来趋。贪夫徇财贿，烈士贵名誉。今我谅何苦，坎坷独忧虞。
杂诗十首
作者：王汝玉
朝代：明

昔年十四五，猛志狭八荒。欲登昆崙巅，挥手攀扶桑。腰县倚天剑，身被拂云裳。出入在元始，顾瞻近三光。琅玕久不宝，灵鸟方高翔。吞声勿复道，感慨热衷肠。远游历燕赵，抚剑黄金台。昭王在何许，遗迹空蒿莱。是时穷秋后，朔漠悲风来。惊沙掩白日，六龙就西颓。羁怀无与欢，俯仰独徘徊。徘徊将安之，零泪曾沾怀。青阳降丰泽，万物竞欣荣。秋霜被原野，从此悲凋零。贤人抱识鉴，时运有衰兴。四皓隐商山，二八登虞廷。卷舒贵适道，奚必局常经。长川欲车骋，脩路乃舟航。梧桐巢燕雀，荆棘栖鸾凰。人情多不测，世故有难量。班姬不长信，赵女入昭阳。微阴今日翳，巧语使交伤。谁能如管鲍，终始不相忘。多财情易淫，纵欲神将铄。瞻前慎图返，处泰当思约。婉娈通衢子，遨游恣欢谑。玉佩绮罗衣，白马黄金络。但慕千驷侈，安知一瓢乐。一朝时忽殊，万事总零落。盛年不可保，富贵难常托。胡彼冲虚人，冥心守恬漠。蕣花辉朝艳，岂睹蟠桃春。营营尘中徒，宁识林下人。声色令心惑，骄荒使智昏。日夕相驰逐，何时返道真。颜回反夭卒，盗蹠获寿亡。众人惑其变，志士守其常。非法不敢奸，临义安肯忘。愿为松柏姿，不学桃李芳。桃李能娱人，飘零使我伤。弱水不容涉，蓬莱焉得游。生时被珠玉，死后归山邱。一身非我有，此外定足求。君子顺时命，小人行险谋。荣华能取辱，贫贱可忘忧。盛衰互相倚，物理本有常。仓鹒方振羽，鸿雁已飞翔。人生不满百，微命若晨霜。昨时朱颜子，忽奄成苍苍。材大徒为累，名高徒自伤。何如王子晋，乘鸾远飘扬。东去有瀛洲，灵鳌戴三峰。洪涛九万里，云海彷佛通。神仙息其上，丹阙泊珠宫。餐霞几玉蕊，绿发双青瞳。我将从之游，轻举凌长风。飘飘八纮外，流睇九垓中。江河一沟渎，泰华如蚁封。放神荡精魄，寿与天地终。
杂诗十首·其一
作者：王汝玉
朝代：明

昔年十四五，猛志狭八荒。欲登昆崙巅，挥手攀扶桑。腰县倚天剑，身被拂云裳。出入在元始，顾瞻近三光。琅玕久不宝，灵鸟方高翔。吞声勿复道，感慨热衷肠。
杂诗十首·其七
作者：王汝玉
朝代：明

颜回反夭卒，盗蹠获寿亡。众人惑其变，志士守其常。非法不敢奸，临义安肯忘。愿为松柏姿，不学桃李芳。桃李能娱人，飘零使我伤。
杂诗十首·其三
作者：王汝玉
朝代：明

青阳降丰泽，万物竞欣荣。秋霜被原野，从此悲凋零。贤人抱识鉴，时运有衰兴。四皓隐商山，二八登虞廷。卷舒贵适道，奚必局常经。
杂诗十首·其九
作者：王汝玉
朝代：明

盛衰互相倚，物理本有常。仓鹒方振羽，鸿雁已飞翔。人生不满百，微命若晨霜。昨时朱颜子，忽奄成苍苍。材大徒为累，名高徒自伤。何如王子晋，乘鸾远飘扬。
杂诗十首·其二
作者：王汝玉
朝代：明

远游历燕赵，抚剑黄金台。昭王在何许，遗迹空蒿莱。是时穷秋后，朔漠悲风来。惊沙掩白日，六龙就西颓。羁怀无与欢，俯仰独徘徊。徘徊将安之，零泪曾沾怀。
杂诗十首·其五
作者：王汝玉
朝代：明

多财情易淫，纵欲神将铄。瞻前慎图返，处泰当思约。婉娈通衢子，遨游恣欢谑。玉佩绮罗衣，白马黄金络。但慕千驷侈，安知一瓢乐。一朝时忽殊，万事总零落。盛年不可保，富贵难常托。胡彼冲虚人，冥心守恬漠。
杂诗十首·其八
作者：王汝玉
朝代：明

弱水不容涉，蓬莱焉得游。生时被珠玉，死后归山邱。一身非我有，此外定足求。君子顺时命，小人行险谋。荣华能取辱，贫贱可忘忧。
杂诗十首·其六
作者：王汝玉
朝代：明

蕣花辉朝艳，岂睹蟠桃春。营营尘中徒，宁识林下人。声色令心惑，骄荒使智昏。日夕相驰逐，何时返道真。
杂诗十首·其十
作者：王汝玉
朝代：明

东去有瀛洲，灵鳌戴三峰。洪涛九万里，云海彷佛通。神仙息其上，丹阙泊珠宫。餐霞几玉蕊，绿发双青瞳。我将从之游，轻举凌长风。飘飘八纮外，流睇九垓中。江河一沟渎，泰华如蚁封。放神荡精魄，寿与天地终。
杂诗十首·其四
作者：王汝玉
朝代：明

长川欲车骋，脩路乃舟航。梧桐巢燕雀，荆棘栖鸾凰。人情多不测，世故有难量。班姬不长信，赵女入昭阳。微阴今日翳，巧语使交伤。谁能如管鲍，终始不相忘。
李龙眠山居图
作者：王汝玉
朝代：明

群山苍翠开云屏，中有飞瀑悬青冥。绿阴深锁白日静，千岩万壑花娉婷。龙眠居士神仙客，平生常著游山屐。荒崖幽谷遍经行，野鹤閒猿总相识。百年人去空青山，独留翰墨传世间。画中三友如何即，高躅那远那能扳。我生夙抱林泉癖，家住吴家山水国。十年游宦客京华，回首五湖烟树隔。晴窗对画归兴新，绿萝飞花瑶草春。我当招起龙眠友，拂袖同为林下人。
杏林春晓
作者：王汝玉
朝代：明

种得千株艳杏花，东风门巷尽赪霞。行人不识谁家住，错认当年董奉家。
杨节妇吟
作者：王汝玉
朝代：明

妇人托身夫与子，有子无夫犹可倚。杨家节妇当少年，良人先亡复无嗣。嫁时罗襦在箧中，连枝尚有双芙蓉。妾身未亡似馀烬，欲作时妆谁为容。空闺孤灯三十载，昔时绿鬓秋霖改。海波可枯山可亏，妾身誓死不可移。
松石轩
作者：王汝玉
朝代：明

熙阳丽东园，繁华艳桃李。惊风飘西陆，零落委流水。驱车驾言迈，登彼南山趾。青松何郁郁，白石亦齿齿。亭然独后凋，屹立复奚倚。狂夫徇轻薄，志士固终始。愿期保贞心，中道无衰靡。
林塘佳趣
作者：王汝玉
朝代：明

自脱荷衣别五湖，秋风几度惜莼鲈。玉堂酒醒青绫薄，空忆林塘旧钓徒。
林霏轩
作者：王汝玉
朝代：明

忆昔放舟苕霅间，青鞋竹杖登弁山。山春日霁晓光薄，巫女绿湿双螺鬟。深林无处觅僧寺，衣上纷纷带空翠。却寻樵路到樵家，彷佛潇湘问山市。十年高卧吴山秋，每看烟霏散复收。东南佳趣满胸臆，人生何必穷仙游。自从候曙朝金殿，天上神仙几亲见。龙楼凤阁綵云中，紫盖黄旗蔚葱茜。山人忽寄林霏图，轩居冷荫青扶疏。层阴浓黛数千顷，清润逼帘秋气虚。翻然便欲动幽兴，独抱瑶琴访萝径。同是烟霞社里人，相逢不必通名姓。时清未敢归林峦，吴弁群山空画翰。满目晴光春欲染，缄诗先和松风寒。
枯木竹石
作者：王汝玉
朝代：明

西风昨夜秋，琪树芳华歇。独有修篁枝，虚心保贞节。
柬彦起秀才
作者：王汝玉
朝代：明

身抱丘明疾，家罹原宪贫。亲年迨垂老，儿齿未成人。分别山中冷，相思泽畔春。何当归去后，访子问艰辛。
柬施景仁
作者：王汝玉
朝代：明

膺荐朝仙阙，承恩返旧扉。终酬元亮志，谨识冶长非。晴巷青杨合，春园绿韭肥。生涯方满目，从此可藏机。
桃源图
作者：王汝玉
朝代：明

天台山下綵云边，别有人间小洞天。刘阮凡情犹未断，错教花里遇神仙。
桥亭八咏为宗人府经黄子中赋 其一 澧陂春涨
作者：王汝玉
朝代：明

春陂昨夜雨，绿水潮来涨。应有放歌人，濯缨陂水上。
桥亭八咏为宗人府经黄子中赋 其七 甘泉飞瀑
作者：王汝玉
朝代：明

危峰高不极，瀑布半空飞。岩风吹莫溅，恐湿绿萝衣。
桥亭八咏为宗人府经黄子中赋 其三 龙砌朝岚
作者：王汝玉
朝代：明

朝岚龙砌生，复度青林上。咫尺不逢人，唯闻樵笛响。
桥亭八咏为宗人府经黄子中赋 其二 香炉紫烟
作者：王汝玉
朝代：明

紫烟明复灭，窈窕孤峰晓。松风吹不消，何处看飞鸟。
桥亭八咏为宗人府经黄子中赋 其五 云源仙笛
作者：王汝玉
朝代：明

閒云深几层，孤笛云边动。泉声忽相乱，莫辨梅花弄。
桥亭八咏为宗人府经黄子中赋 其八 天宝悬崖
作者：王汝玉
朝代：明

悬崖空翠表，下瞰群山低。灵仙望不至，谁与登云梯。
桥亭八咏为宗人府经黄子中赋 其六 圣容僧钟
作者：王汝玉
朝代：明

山色杳冥中，烟霞最深处。因听风外钟，知有閒僧住。
桥亭八咏为宗人府经黄子中赋 其四 田东暮雨
作者：王汝玉
朝代：明

负来春皋暮，东风洒灵雨。归时屮路昏，帐望谁为侣。
桥亭八咏为宗人府经黄子中赋·澧陂春涨
作者：王汝玉
朝代：明

春陂昨夜雨，绿水潮来涨。应有放歌人，濯缨陂水上。紫烟明复灭，窈窕孤峰晓。松风吹不消，何处看飞鸟。朝岚龙砌生，复度青林上。咫尺不逢人，唯闻樵笛响。负来春皋暮，东风洒灵雨。归时屮路昏，帐望谁为侣。閒云深几层，孤笛云边动。泉声忽相乱，莫辨梅花弄。山色杳冥中，烟霞最深处。因听风外钟，知有閒僧住。危峰高不极，瀑布半空飞。岩风吹莫溅，恐湿绿萝衣。悬崖空翠表，下瞰群山低。灵仙望不至，谁与登云梯。
梧桐竹石图
作者：王汝玉
朝代：明

高梧冒岚密，修篁依石疏。忆在西林院，閒窗凉雨馀。
梨花桑扈
作者：王汝玉
朝代：明

桑扈交交拂曙鸣，梨花过雨羽衣轻。莫教舞落深窗里，怕遣罗敷晓梦惊。
棠阴书屋
作者：王汝玉
朝代：明

烟霞开胜境，林壑带幽居。终日心无累，长年乐有馀。时过三益友，剩贮五车书。缝练收萤火，烧芸辟蠹鱼。风吹朝幔卷，月映夜窗虚。已致青云上，还思素服初。丈夫终一德，穷达复何如。
次张真人见寄
作者：王汝玉
朝代：明

玉京神观喜佳逢，始信蓬山有路通。忽报仙幡临草泽，惊看画鹢下天风。凉生晚渚芙蓉老，霜陨秋场稼□□。□□□□□□□，□□□□□□□。
次斋宿诗韵
作者：王汝玉
朝代：明

圣王报本奉彝章，亲御玄丘祀昊苍。文命诞敷开景运，精诚昭格显神光。九天星映中庭燎，午夜风传合殿香。璚署仙人歌盛德，抽毫欲赋愧榆扬。
次汪翰林登尹山述怀效韩仪曹诗韵
作者：王汝玉
朝代：明

朱火流天末，商飙起江皋。佳人在何许，一夕增波涛。相望阻遐道，无由泛轻舠。烟空数雁过，木落群峰高。感兹岁将晚，使我心烦劳。徒然植兰茝，乃尔埋榛蒿。清风既不至，霜霰将焉逃。赋诗谢妍倡，兼以呈同曹。
次翰林博士先生岁除陪祀诗韵
作者：王汝玉
朝代：明

文武创王业，成康绍鸿基。讴歌恊人望，历数承天时。圣朝启景运，太祖英雄姿。九州昔横溃，伊谁抚群师。龙飞起濠泗，叱咤开坤维。戎衣才一试，中夏先平夷。观兵出日表，振旅阴山陲。鳏寡有安养，困穷无垂洟。北征南服怨，东讨西人思。嗣皇御大宝，发政首老羸。谅阴始终毕，南面裳衣垂。三千举礼典，五百符贞期。圣心不自满，夙夜惟敬祗。献岁脩时祭，致斋肃威仪。鸣銮届清庙，侍卫行逶迟。云从翔凤盖，日炫交龙旗。音容端可即，登降愀含悲。载惟肇造艰，慎守方自兹。精心益寅畏，对越罔愆遗。神保锡灵贶，宗祝告蕃祺。万邦永康乂，屡丰无阻饥。一德恒昭显，日新宁颣疵。泰山奠宗社，瓜瓞绵根支。商王配齐圣，周后同缉熙。亿年固统绪，百代奉宗祠。史官纪成绩，足配生民诗。
次费刚中秀才见贻诗韵
作者：王汝玉
朝代：明

一载漂零江海行，与君俱是一书生。心同孤馆秋灯影，梦断重门晓佩声。啼鸟残花伤往事，暮云春树动离情。相看只隔吴淞水，空羡风前短苇轻。艰关曾记共君行，此际相思别恨生。四野荒山横暝色，孤城落日起秋声。星霜冉冉蹉跎感，湖海茫茫故旧情。丽句枉投难报谢，自惭金玉尚为轻。
次费刚中秀才见贻诗韵·其一
作者：王汝玉
朝代：明

一载漂零江海行，与君俱是一书生。心同孤馆秋灯影，梦断重门晓佩声。啼鸟残花伤往事，暮云春树动离情。相看只隔吴淞水，空羡风前短苇轻。
次费刚中秀才见贻诗韵·其二
作者：王汝玉
朝代：明

艰关曾记共君行，此际相思别恨生。四野荒山横暝色，孤城落日起秋声。星霜冉冉蹉跎感，湖海茫茫故旧情。丽句枉投难报谢，自惭金玉尚为轻。
歌风台送刘克让先生之沛县邑庠
作者：王汝玉
朝代：明

高台峥嵘凌空开，下瞰丰沛何雄哉。群山蜿蜒起东北，猛势飞度青徐来。芒砀前临如却据，行人犹指龙潜处。只今龙去三千霜，汉家事业烟苍苍。山东日落海天阔，大风自起云飞扬。沛中故迹今如此，惟有高台未倾圮。送君去兮空浩歌，江南三月春色过。姑苏台前一杯酒，落花漫漫芳草多。渡江水远山嵯峨，它时相思情奈何。情奈何，将焉歇，君当忆我姑苏之夕阳，我当望君歌风之明月。缄书共达长淮流，两地因之慰离别。
河清应制
作者：王汝玉
朝代：明

黄河一道来青天，发自葱岭通于阗。沙行石触走千里，下合众水成奔川。龙门昔经神禹凿，六丁斧痕犹岝㟧。瑶池几度桃花春，昼夜浊流长喷薄。我皇乘龙秉乾纲，翕张元化陶八荒。飞潜动植献嘉应，皇天后地开祯祥。禹渡东西路迢递，一夕河神启灵秘。怒涛帖妥风不惊，澄漪茫茫皓无际。恍疑银汉悬高秋，更似瑶岛连瀛洲。广寒宫殿綵云里，俯瞰三山十二楼。姬周沈壁荧光吐，宫筑宣房思汉武。当时青简誇神奇，试较于今何足数。小臣作诗颂河清，愿播弦管配咸英。传之三万六千载，圣子神孙长缵承。
海棠便面
作者：王汝玉
朝代：明

彩毫香染墨淋漓，写得东风玉一枝。不似落阳花谱见，香红新雨湿胭脂。
海棠白头公
作者：王汝玉
朝代：明

海棠花发满东风，猩血妆成万朵红。银烛不来烧夜永，春情都付白头翁。
清乐轩
作者：王汝玉
朝代：明

雅志厌纷扰，委怀泉石间。云岚递掩映，松竹交回环。坐览架上书，仰瞻天际山。诸生列华席，辨析启心颜。此中有真趣，非谓耽燕閒。
清真轩
作者：王汝玉
朝代：明

甲馆连甍起，閒轩胜景开。谁言居戚里，宛似入蓬莱。树接天家近，山从上苑回。凉飙排闼至，空翠拂檐来。竹粉飘琴荐，松花落酒杯。莺啼烟外柳，鹤卧雨中苔。寄兴多佳赏，陪游得上才。永和千载远，文采共昭回。
清阴谷
作者：王汝玉
朝代：明

垂阳何靡靡，繁阴覆谷中。芳春信多美，预恐起秋风。
渊明把菊图
作者：王汝玉
朝代：明

典午山河已夕晖，却寻三径赋旋归。平生心事南山在，不为东篱待白衣。
湖中夜泛
作者：王汝玉
朝代：明

夜深入广泽，月映孤舟寒。四顾杳无际，益知天宇宽。孟冬气萧索，北风振枯萑。烝然遵渚雁，惊举青云端。嗷嗷发哀响，无地息羽翰。我心怀恻隐，感激生忧患。愿言漙爱惠，咸使兹类安。惜哉力微弱，扼腕徒长叹。
湖西别业
作者：王汝玉
朝代：明

豫章城外楚江边，旧业犹存季子田。雉雊蚕眠三月暮，桑阴麦秀几家连。将同杜老家夷曲，似学王维住辋川。我本五湖耕钓客，沧洲空羡白鸥眠。
湘竹箫歌为赵丹林赋
作者：王汝玉
朝代：明

君家洞箫天下奇，碎红乱点香淋漓。浓如丹砂沁冰肌，淡似猩血凝璚枝。持来世人莫能识，疑是秦王女儿之所贻。几回吹向霜江晓，皓月不明风悄悄。一声卷入碧云中，惊散飞鸿落天表。君不见重华去兮归路遥，二女泣向湘江皋。江皋之竹竹间泪，万古千年长不消。我将挟君携此同上黄鹤楼，醉弄一曲离鸾秋。曲终飞度洞庭去，试听苍梧猿夜愁。
溪南小隐为孙叔瑜赋
作者：王汝玉
朝代：明

我从天上归烟霞，偶过溪南小隐家。溪头昨夜雨新歇，浦口水生浮钓槎。十年江海狂游迹，暂尔还乡反如客。沙鸥野鸟忽相逢，总是当年旧曾识。明朝又欲去朝天，身在龙楼凤阁边。回首溪南何处是，夜深梦落洞庭船。
溪山高士图
作者：王汝玉
朝代：明

万山环绕树高低，十里烟霞路欲迷。一夜东风花乱落，莫教流出武陵溪。
潘宅菖蒲歌用谢叠山先生韵
作者：王汝玉
朝代：明

潘夫子，辞雄成，好山入座双眸青。一拳特立太古上，影落万丈之圆灵。幽蒲叶绿弄晴旭，劲节默与吾心盟。长飙卷沙云脚断，臞臞藓啬天无情。孤花烨烨识者少，不与俗物同条生。波心蟠根五蹙缩，直气射日凌沧瀛。斜拖玉杖乘风行，目击意会忘其形。崧高仙人在何许，齐州九点烟空横。长林云散月皎皎，密树露滴天冥冥。乃知造物有深巧，笑谈彷佛成珠庭。清香一吸九窍洁，饱德不使饥肠鸣。窗间娟娟晓凝翠，耳畔蓛蔌寒流声。我闻长生有奇术，便宜寡欲遗尘缨。我婴旧感浪作赋，种鱼细事空传经。何如白头梅子贞，饮芳嚼秀三千龄。眇观寰海一杯小，半夜梦落青云城。我言虽狂有至理，世人闻此猜而惊。潘夫子，心和平，肤腴貌古神尤清。逍遥谷中住未夕，药囊到处留馀馨。潘夫子，不可轻。江山一揽万里足，孰谓智者无完名。
爱日堂
作者：王汝玉
朝代：明

羲和不停驭，孝子多隐忧。譬彼川上波，逝者无回流。寸草徒有心，春晖谅难酬。豺獭欲思报，昊天极悠悠。谁挥鲁阳戈，为请飞光留。
王孟端写竹木图为院判刘士宾题
作者：王汝玉
朝代：明

菁菁绿竹枝，落落古贞木。同抱凌寒姿，托根荒山曲。长安桃李花，含芳媚春淑。狂风一披拂，蓬梗共吹逐。愿祈保后凋，宁惮委岩谷。
王孟端画枯木竹石为张继孟题
作者：王汝玉
朝代：明

古木疏篁倚石边，不随桃李斗春妍。平生留得冰霜操，别有幽期在莫年。
玩古轩
作者：王汝玉
朝代：明

松下有閒轩，鸣琴间图史。今人非古时，古人今已矣。
瑶瑟怨
作者：王汝玉
朝代：明

多情莫学泽中兰，有恨莫为江上莲。兰心守死心不改，莲根折断丝犹牵。君不见天荒地老皆如此，千古湘娥怨湘水。至今血泪洒丛篁，点点香含露痕紫。涔阳西望烟凄凄，鹧鸪飞入烟中啼。苍梧波杳彩云灭，万里孤光秋月迷。西风北渚蘋花白，归梦未知身是客。夜弹瑶瑟渡江来，九疑翠黛浓如滴。
瓜州道中
作者：王汝玉
朝代：明

清江杳杳水连空，江北江南绿映红。三月异乡逢改火，经春游子怨飘蓬。满汀芦叶孤舟雨，一树梨花小旆风。遥望故乡何处是，依稀烟树五湖东。
留别吴秀才
作者：王汝玉
朝代：明

重剪青灯叙旧欢，恩深不遣戴南冠。平生留得丹心在，拟与贞松傲岁寒。
留别锡山诸友二首
作者：王汝玉
朝代：明

我将策马入神京，诸子乘舟远送行。芳草落花三百里，依依总是故人情。当筵莫唱渭城歌，此去京华路不多。明月相思情更切，西风木落洞庭波。
留别锡山诸友二首·其一
作者：王汝玉
朝代：明

我将策马入神京，诸子乘舟远送行。芳草落花三百里，依依总是故人情。
留别锡山诸友二首·其二
作者：王汝玉
朝代：明

当筵莫唱渭城歌，此去京华路不多。明月相思情更切，西风木落洞庭波。